
Na temelju članka 19. a stavka 2. alineje 5. i članka 35. točke 2. Zakona o lokalnoj i područnoj (regionalnoj) samoupravi (Narodne novine 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 41. točke 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22), Gradska skupština Grada Zagreba, na ____ sjednici, _____ 2026., donijela je



ZAGREBAČKU STRATEGIJU
izjednačavanja mogućnosti za djecu s teškoćama u razvoju i osobe s invaliditetom u razdoblju od 2027. do 2030.

1. Uvod

Grad Zagreb dom je više od 118 tisuća građanki i građana koji žive s različitim vrstama invaliditeta, što čini više od 15 % ukupnog stanovništva grada.[footnoteRef:1] Osobe s invaliditetom nisu homogena skupina, razlikuju se prema potrebama, iskustvima i životnim okolnostima, ali ih povezuje jednako pravo na puno i ravnopravno sudjelovanje u društvu.  [1:  Hrvatski zavod za javno zdravstvo, Izvješće o osobama s invaliditetom u Republici Hrvatskoj – 2025.] 

Stoga invaliditet ne predstavlja samo socijalno, već i prostorno, razvojno i ekonomsko pitanje upravljanja gradom. Način oblikovanja javnih prostora, institucija i usluga neposredno uvjetuje mogućnost sudjelovanja, samostalnosti i kvalitete života značajnog dijela zagrebačke populacije.
Kao najveće urbano središte u Hrvatskoj, Grad Zagreb ima važnu ulogu u području obrazovanja, zapošljavanja te pružanja zdravstvenih i socijalnih usluga. Koncentracija ustanova i usluga stvara preduvjete za neovisno življenje osoba s invaliditetom, ali sustav podrške istodobno pokazuje i ograničenja u pogledu dostupnosti, koordinacije i prilagođenosti. U uvjetima demografskog starenja, povećanja i složenosti potreba, napose za sveobuhvatnom i dugotrajnom skrbi, i povećanog pritiska na javne sustave, postojeći sustav podrške zahtijeva nove modele i daljnji razvoj postojećih.
U posljednjih nekoliko godina zakonodavni okvir za osobe s invaliditetom u Hrvatskoj doživio je značajne promjene. Donošenjem Zakona o socijalnoj skrbi (2022.) restrukturiran je sustav socijalnih naknada i usluga te su postavljeni novi organizacijski i institucionalni temelji sustava socijalne skrbi. Zakonom o osobnoj asistenciji (2023.) po prvi put je u Hrvatskoj osobna asistencija uređena kao socijalna usluga koja osigurava podršku osobama s invaliditetom u svakodnevnim aktivnostima koje ne mogu samostalno obavljati. Istodobno je Zakonom o inkluzivnom dodatku (2023.) reorganiziran sustav novčanih naknada za osobe s invaliditetom, pri čemu je više prijašnjih prava objedinjeno u jedinstvenu naknadu. Paralelno s tim reformama, Operativni plan razvoja integrirane dugotrajne skrbi 2025. - 2030. predviđa daljnji razvoj integriranog sustava dugotrajne skrbi i širenje usluga podrške u zajednici, čime se naglasak postupno pomiče s institucionalnih oblika skrbi prema podršci u svakodnevnom životu u zajednici.
Ove nacionalne reforme odvijaju se usporedno s jačanjem europskog okvira. Europska komisija donijela je 2021. „Uniju ravnopravnosti: Strategiju o pravima osoba s invaliditetom za razdoblje 2021. – 2030.“ (u daljnjem tekstu: Strategija EK 2021. – 2030.), a 2026. dodatno ju je osnažila donošenjem Komunikacije Komisije Europskom parlamentu, Vijeću, Europskom gospodarskom i socijalnom odboru i Odboru regija „Jačanje Strategije o pravima osoba s  invaliditetom do 2030.“ (u daljnjem tekstu: Komunikacija o jačanju EK Strategije do 2030.). Komunikacijom o jačanju EK Strategije do 2030., je na polovini provedbenog razdoblja, utvrđeno da unatoč ostvarenom napretku i dalje postoje prepreke koje osobama s invaliditetom ograničavaju ravnopravno sudjelovanje te je naglašena potreba za snažnijom provedbom i konkretnijim djelovanjem u svim sektorima.
Socioekonomska struktura
Na razini Europske unije gotovo svaka četvrta odrasla osoba živi s nekim oblikom invaliditeta[footnoteRef:2], a više od 75 % stanovništva živi u urbanim područjima.[footnoteRef:3] Gradovi su stoga ključna razina provedbe politika jednakosti i socijalne uključenosti. Iskustva velikih europskih gradova pokazuju da se krug nejednakosti u urbanim sredinama pojačava zbog konkurentnog tržišta rada, visokih zahtjeva za kvalifikacijama te neujednačene dostupnosti obrazovnih i podržavajućih usluga.  [2:  Invaliditet u EU-u: činjenice i brojke, dostupno na: https://www.consilium.europa.eu/hr/infographics/disability-eu-facts-figures/]  [3: UN DESA, “2018 Revision of World Urbanization Prospects”] 

U 2024. razlika u stopama zaposlenosti između osoba s invaliditetom i osoba bez invaliditeta u Europskoj uniji iznosila je oko 24 postotna boda, dok je u Hrvatskoj bila znatno veća i iznosila 41 postotni bod.[footnoteRef:4] U Gradu Zagrebu evidentirano je 17,3 % svih nezaposlenih osoba s invaliditetom u Republici Hrvatskoj, što je najveći udio među županijama. Stvarni opseg nezaposlenosti može biti i veći zbog osoba koje nisu obuhvaćene službenim evidencijama.[footnoteRef:5] [4:  OECD, Disability, Work and Inclusion in Croatia, 2026.]  [5:  Hrvatski zavod za zapošljavanje, Izvješće o aktivnostima hrvatskoga zavoda za zapošljavanje
u području zapošljavanja osoba s invaliditetom za razdoblje od 1. siječnja do 30. lipnja 2026. godine] 

Pitanje zapošljivosti osoba s invaliditetom ne može se odvojiti od obrazovnih putanja, jer se ključne sustavne nejednakosti često formiraju znatno prije ulaska na tržište rada. Podaci Eurostata za 2024. pokazuju znatno niže sudjelovanje osoba s težim invaliditetom u obrazovanju i osposobljavanju te višestruko višu stopu ranog napuštanja školovanja u odnosu na osobe bez invaliditeta.[footnoteRef:6] Iako Grad Zagreb bilježi visoku ukupnu obrazovnu strukturu stanovništva, s 39,1 % visokoobrazovanih osoba, osobe s invaliditetom i dalje su izložene povećanom riziku obrazovne i radne marginalizacije.[footnoteRef:7] [6:  Eurostat, Disability statistics - access to education and training, 2025.]  [7:  Državni zavod za statistiku, Popis 2021. o obrazovnoj strukturi stanovništva] 

Otežan pristup obrazovanju i tržištu rada odražava se i na njihovu materijalnu sigurnost. Rizik od siromaštva dodatno povećavaju češća zaposlenost na slabije plaćenim poslovima i dodatni troškovi povezani s invaliditetom, dok potreba za svakodnevnom skrbi može ograničiti mogućnosti zapošljavanja članova obitelji. Na razini Europske unije 2024. 28,8 % osoba s invaliditetom bilo je izloženo riziku od siromaštva ili socijalne isključenosti, u usporedbi sa 17,9 % osoba bez invaliditeta.[footnoteRef:8] [8:  9 Eurostat, Disability statistics - poverty and income inequalities, 2025.] 

Financijska ranjivost osoba s invaliditetom osobito je izražena u Hrvatskoj. Prema podacima Eurostata, u 2024. riziku od siromaštva bilo je izloženo 37,8 % osoba s invaliditetom u dobi od 16 i više godina, što je bila druga najviša stopa u Europskoj uniji.[footnoteRef:9] Iako za Grad Zagreb nisu dostupni službeni podaci o stopi rizika od siromaštva među osobama s invaliditetom, na njihovu financijsku ranjivost upućuju rezultati istraživanja Kvaliteta života osoba s invaliditetom u Gradu Zagrebu iz 2024. (u daljnjem tekstu: istraživanje kvalitete života). Prema rezultatima tog istraživanja, 43,2 % ispitanika ostvarivalo je mjesečni prihod od 401 do 800 eura, više od petine živjelo je ispod praga rizika od siromaštva (494 eura mjesečno), dok približno trećina svojim prihodima nije mogla u potpunosti zadovoljiti osnovne životne potrebe.[footnoteRef:10] Navedeni podaci potvrđuju potrebu za povezanim djelovanjem u području uključivog obrazovanja, zapošljavanja, materijalne sigurnosti i podrške osobama s invaliditetom i njihovim obiteljima. [9: ]  [10: Kvaliteta života osoba s invaliditetom u Gradu Zagrebu, 2024.] 

Dostupnost skrbi
Puna društvena uključenost ne ovisi samo o obrazovanju i zapošljavanju, već i o dostupnosti socijalne i zdravstvene podrške tijekom cijelog životnog vijeka. Prema Socijalnom planu Grada Zagreba 2025. - 2027. veliki je jaz između potreba i dostupnosti rane razvojne podrške djeci s teškoćama u razvoju, podrške roditeljima njegovateljima i njegovateljima, organiziranog stanovanja, dnevnih boravaka i pomoći u kući za odrasle osobe s invaliditetom, kao i dugotrajne skrbi za osobe s višestrukim i teškim invaliditetom, pogotovo u kasnijoj životnoj dobi.
Zbog toga značajan dio skrbi preuzimaju članovi obitelji, među kojima oko 55 % neformalnih njegovatelja i samo živi s kroničnom bolešću ili invaliditetom. To je osobito važno u kontekstu dugotrajne skrbi, koja se i dalje u velikoj mjeri oslanja na članove obitelji. Gotovo polovica osoba s invaliditetom u Gradu Zagrebu, njih 44,8 %, starija je od 65 godina, što dodatno povećava potrebe za podrškom u svakodnevnom životu. Istodobno, formalne usluge dugotrajne skrbi u Republici Hrvatskoj u vlastitom domu obuhvaćaju manje od 3 % starijih osoba, dok su usluge u zajednici i dalje nedovoljno razvijene.[footnoteRef:11] [11:  OECD, Improving long term care in Croatia, 2023.] 

Komunikacijom o jačanju EK Strategije do 2030., najavljeno je osnivanje Saveza EU-a za neovisno življenje (EU Alliance for Independent Living), usmjerenog na razvoj lokalnih usluga podrške kao jednog od ključnih preduvjeta za neovisan život u zajednici. Za Grad Zagreb to znači potrebu daljnjeg razvoja dostupnih usluga u zajednici koje će istodobno odgovoriti na potrebe osoba s invaliditetom i smanjiti opterećenje neformalne skrbi.
Pristupačnost
Mogućnosti ostvarivanja prava i društvenog sudjelovanja osoba s invaliditetom snažno ovise o pristupačnosti fizičkog okruženja, usluga, komunikacija i prometa. Unatoč zakonodavnom okviru i nizu inicijativa Europske unije usmjerenih na unapređenje pristupačnosti, kao što su Europski akt o pristupačnosti, EU kartica za osobe s invaliditetom, jačanje prava putnika u prometu te uspostava standarda digitalne pristupačnosti, pristupačnost fizičkog okruženja, usluga, komunikacija,  i prometa i dalje je nedostatna i neujednačena. Pritom europska iskustva pokazuju da ulaganja u univerzalni dizajn ne doprinose isključivo osobama s invaliditetom, već unapređuju kvalitetu života šire populacije i predstavljaju preduvjet funkcionalnog i održivog urbanog razvoja. 
Pristupačnost sve više uključuje i digitalnu dimenziju. Dostupnost i prilagođenost digitalnih javnih usluga, informacija i komunikacijskih kanala postaje ključan preduvjet za ostvarivanje prava i aktivno sudjelovanje u društvu. Ubrzani razvoj digitalnih i asistivnih tehnologija, a recentno i tehnologija umjetne inteligencije, mijenja i olakšava način na koji osobe s invaliditetom ostvaruju svoja prava i sudjeluju u društvu. Međutim, osobe s invaliditetom u prosjeku imaju nižu razinu digitalnih vještina i rjeđe koriste digitalne javne usluge, što dodatno produbljuje postojeće društvene nejednakosti[footnoteRef:12] i ukazuje na potrebu razvoja digitalne pristupačnosti i digitalnih kompetencija.  [12:  Europska komisija, Digital Economy and Society Index, 2022.] 

Komunikacija o jačanju EK Strategije do 2030., naglašava potrebu razvoja pristupačnih digitalnih javnih usluga, osiguravanja informacija u stvarnom vremenu, šire dostupnosti pristupačnih i priuštivih asistivnih tehnologija te odgovorne primjene umjetne inteligencije uz sprječavanje diskriminatornih učinaka algoritamskih sustava. Time digitalna pristupačnost postaje sastavni dio ostvarivanja jednakih mogućnosti, neovisnog življenja i pune društvene uključenosti osoba s invaliditetom. Za Grad Zagreb to znači da se pristupačnost mora razvijati kao horizontalno načelo razvoja, od javnog prostora i prijevoza do javnih usluga, komunikacija i novih tehnologija.
Zagrebačka strategija izjednačavanja mogućnosti
Prepreke s kojima se suočavaju osobe s invaliditetom u Gradu Zagrebu dio su šireg obrasca društveno stvorenih zapreka koje onemogućavaju osobama s invaliditetom da u punoj mjeri uživaju osobno dostojanstvo, ostvaruju svoja prava i razvijaju svoje potencijale. Strategija izjednačavanja mogućnosti za djecu s teškoćama u razvoju i osobe s invaliditetom za razdoblje od 2027. do 2030. (u daljnjem tekstu: Strategija od 2027. do 2030.) šesti je planski dokument usmjeren na unapređivanje kvalitete života djece s teškoćama u razvoju i osoba s invaliditetom koji Grad Zagreb donosi i provodi od 2003. Politika Grada Zagreba prema osobama s invaliditetom temelji se na društvenom i ljudskopravnom modelu invaliditeta koji poštuje prava i potencijale svake osobe, a rješenja traži u sustavnom uklanjanju društvenih zapreka, sprječavanju institucionalizacije i stvaranju preduvjeta za uključivanje u sva područja života. Grad Zagreb pri oblikovanju politika za osobe s invaliditetom vodi se načelom pokreta osoba s invaliditetom „Ništa o nama bez nas“. Osobe s invaliditetom i udruge osoba s invaliditetom prepoznaje kao dionike i partnere u definiranju potreba, planiranju mjera i aktivnosti, njihovu provođenju i evaluaciji.
Normativni okvir Strategije od 2027. do 2030. čine Konvencija Ujedinjenih naroda o pravima osoba s invaliditetom, Strategija EK 2021. – 2030., dopunjena Komunikacijom o jačanju EK Strategije do 2030., Nacionalni plan izjednačavanja mogućnosti za osobe s invaliditetom za razdoblje 2021. - 2027., preporuke Pravobranitelja za osobe s invaliditetom te ostali relevantni zakonodavni i strateški dokumenti na razini Europske unije i Republike Hrvatske.
Strategija od 2027. do 2030. je razvijana participativnim pristupom, uz podršku Povjerenstva za osobe s invaliditetom Grada Zagreba, a temeljem rezultata istraživanja kvalitete života te rezultatima ispitivanja mišljenja javnosti s udrugama i građanima o učincima Strategije u prethodnim razdobljima. U skladu s europskim pristupom upravljanju politikama za osobe s invaliditetom, sudjelovanje osoba s invaliditetom i njihovih predstavničkih organizacija nije ograničeno na proces izrade Strategije, već predstavlja načelo njezine provedbe kroz redovito praćenje pokazatelja, vrednovanje učinaka, izvještavanje i dijalog s ključnim dionicima.
Strategija od 2027. do 2030 nadograđuje dosadašnja postignuća, s naglaskom na razvoj usluga u zajednici i sustava dugotrajne skrbi, uz daljnje unapređenje pristupačnosti i jačanje aktivne participacije osoba s invaliditetom u svim područjima društvenog života.
Strategija polazi od razvojnih potreba, prioriteta i posebnih ciljeva utvrđenih Planom razvoja Grada Zagreba za razdoblje do kraja 2027., te mjera utvrđenih Provedbenim programom Grada Zagreba za razdoblje od 2025. do 2029. godine i, kao sektorski programski dokument, detaljnije ih razrađuje u području prava i izjednačavanja mogućnosti djece s teškoćama u razvoju i osoba s invaliditetom.

2. Rezultati ispitivanja mišljenja javnosti

Grad Zagreb proveo je online prikupljanje mišljenja i prijedloga javnosti putem upitnika s ciljem procjene dosadašnjih postignuća, izrade podloge za oblikovanje mjera i aktivnosti te utvrđivanja prioriteta nove Strategije od 2027. do 2030. Primijenjena je metodologija Europske komisije za izradu Europske strategije za osobe s invaliditetom, prilagođena lokalnim okolnostima, uz provedbu dodatne participativne radionice u formatu World Caféa, radi dubljeg uvida u stavove i iskustva sudionika. 
Analizirano je 1558 upitnika, od kojih je 88,19 % pristiglo od fizičkih osoba, a 11,81 % od organizacija i institucija. U savjetovanju su sudjelovali građani, udruge i savezi osoba s invaliditetom, gradski uredi Grada Zagreba, javne ustanove, akademska zajednica, Ured pravobranitelja za osobe s invaliditetom te poslovni sektor.
Osobe s invaliditetom činile su 38,25 % ispitanika, dok je 29,46 % ispitanika navelo da skrbi o osobi s invaliditetom (kao član obitelji ili neformalni njegovatelj), a 20,28 % ispitnaika u svom radu surađuje s osobama s invaliditetom ili ih zapošljava. Struktura uzorka pokazuje da su u ispitivanju mišljenja javnosti sudjelovale u značajnoj mjeri osobe s neposrednim iskustvom invaliditeta, bilo kroz vlastito iskustvo, skrb o osobi s invaliditetom ili profesionalni rad s osobama s invaliditetom. Dio ispitnika istodobno je imao više uloga (npr. roditelj i stručnjak ili osoba s invaliditetom i aktivist), čime je osigurana raznolikost perspektiva i iskustava zastupljenih u ispitivanju mišljenja javnosti.
Prema vrsti oštećenja najzastupljenije su osobe s oštećenjem lokomotornog sustava (38,26 %). Slijede osobe s oštećenjem drugih organa i organskih sustava (npr. rijetke bolesti i prirođene anomalije; 19,63 %), oštećenjem sluha (17,79 %) te oštećenjem središnjeg živčanog sustava (15,94 %). Manje su zastupljene osobe s intelektualnim oštećenjima (5,20 %), poremećajima iz spektra autizma (2,85 %) i gluhosljepoćom (0,34 %). Raspodjela u velikoj mjeri odražava strukturu najčešćih vrsta invaliditeta u Gradu Zagrebu.
Ukupno 55 % ispitanika upoznatih sa Zagrebačkom strategijom izjednačavanja mogućnosti za osobe s invaliditetom u razdoblju od 2022. do 2025. (u daljnjem tekstu: Strategija od 2022. do 2025.) smatra da je Strategija pridonijela poboljšanju kvalitete života osoba s invaliditetom u Gradu Zagrebu. Najveći doprinos pritom bilježi se u području obrazovanja i cjeloživotnog učenja (63,84 %), zdravlja (58,80 %) te socijalne zaštite i životnog standarda (57,24 %), a najmanji u području mobilnosti i pristupačnosti (50,95 %) i sudjelovanja u javnom i političkom životu (44,02 %). Usporedno, istraživanje kvalitete života, pokazalo je da 67,8 % ispitanika svoju kvalitetu života ocjenjuje dobrom ili izvrsnom. Takvi rezultati upućuju na općenito pozitivan trend u percepciji kvalitete života osoba s invaliditetom, pri čemu se doprinos strateških mjera prepoznaje u više područja. Istodobno, razlike u procjeni učinaka među pojedinim područjima ukazuju na potrebu daljnjeg unapređenja, osobito u području mobilnosti i pristupačnosti te sudjelovanja osoba s invaliditetom u javnom i političkom životu. 
Kao čimbenike koji su najviše doprinijeli provedbi Strategije od 2022. do 2025. ispitanici najčešće ističu dobru suradnju između udruga i gradskih institucija, financijsku podršku Grada Zagreba, zagovaračku ulogu organizacija osoba s invaliditetom, senzibilizaciju javnosti te sve veću vidljivost osoba s invaliditetom u društvu.
Kao glavne probleme s kojima se suočavaju, ispitanici ističu nejednake prilike na tržištu rada (53,27 %), uključujući prepreke u zapošljavanju, slabu provedbu zakonskih kvota i neprilagođene radne uvjete. Gotovo jednak udio (53,02 %) navodi nedostatak podrške roditeljima djece s teškoćama u razvoju, dok je treći najčešće istaknuti problem nedostatak prostorne pristupačnosti (47,95 %), osobito nepristupačne javne zgrade, promet i infrastruktura. Među značajnim izazovima navode se i siromaštvo i niska primanja (39,09 %), nedovoljna educiranost stručnog osoblja (33,38 %), nepristupačnost javnog prijevoza (33,31 %) te diskriminacija (32,29 %). Ovi su nalazi u skladu s rezultatima istraživanja kvalitete života, prema kojem su ispitanici kao ključne čimbenike koji bi unaprijedili njihovu kvalitetu života isticali bolji financijski status, bolje uvjete zapošljavanja i rada, bolje zdravstveno stanje, unapređenje kvalitete usluga, sadržaja i pomagala, bolju infrastrukturu, poboljšane uvjete stanovanja te veću dostupnost aktivnosti i sadržaja. Podudarnost rezultata istraživanja kvalitete života i ispitivanja mišljenja javnosti upućuju na trajne izazove povezane s ekonomskom sigurnošću, zapošljavanjem, pristupačnošću i dostupnošću usluga.
Kako bi se identificirali glavni prioriteti za novo razdoblje Strategije od 2027. do 2030., sudionici ispitivanja mišljenja javnosti mogli su odabrati prioritete među 62 ponuđene aktivnosti, raspoređene u sljedećim područjima djelovanja: obrazovanje i cjeloživotno učenje, zapošljavanje i profesionalna rehabilitacija, životni standard i socijalna zaštita, zdravlje i rehabilitacija, mobilnost i pristupačnost, zaštita od nasilja i diskriminacije te kultura, javni i politički život, sport i rekreacija.
U području obrazovanja i cjeloživotnog učenja kao glavni prioriteti izdvajaju se osiguravanje pomoćnika u nastavi i stručnih komunikacijskih posrednika (71,89 %), pristupačnost odgojno-obrazovnih ustanova (65,79 %) te edukacija stručnjaka za inkluzivno obrazovanje (64,63 %). Ispitanici dodatno naglašavaju potrebu za kvalitetnom podrškom tijekom cijelog obrazovnog ciklusa, dostupnošću stručnog kadra i pravednim uključivanjem djece s teškoćama u razvoju i mladih s invaliditetom u obrazovni sustav.
U području zapošljavanja i profesionalne rehabilitacije kao glavni prioriteti izdvajaju se senzibilizacija i edukacija poslodavaca (65,66 %), programi edukacije i mentorstva za samozapošljavanje osoba s invaliditetom (52,57 %), unapređenje zapošljavanja u zaštićenim uvjetima (45,64 %), dostupnost pristupačnih informacija o mogućnostima zapošljavanja i samozapošljavanja (45,57 %) te poticanje društvenog poduzetništva (38,58 %).
Ispitanici dodatno naglašavaju potrebu za prilagodbom radnih mjesta i pružanjem podrške poslodavcima kroz edukaciju i poticaje. Među glavnim prioritetima ističu se pravedan pristup zapošljavanju te kvalitetno osposobljavanje osoba s invaliditetom za tržište rada. Posebno se naglašava važnost radnih asistenata i mentora kao podrške uspješnoj integraciji na tržište rada. O značaju zapošljavanja za dobrobit osoba s invaliditetom govore i nalazi istraživanja kvalitete života, koji pokazuju da zaposlene osobe s invaliditetom iskazuju veće zadovoljstvo kvalitetom života i mentalnim zdravljem u odnosu na nezaposlene osobe s invaliditetom. 
U području socijalne zaštite i životnog standarda kao glavni prioriteti izdvajaju se razvoj usluga pomoći u kući (46,73 %), osiguravanje stambenog zbrinjavanja osoba s invaliditetom (42,43 %), razvoj mreže usluga rane intervencije s pripadajućim protokolima i smjernicama (40,76 %), organizirano stanovanje (35,69 %) te jednokratne potpore za prilagodbu stanovanja (31,58 %). Dodatno se ističe potreba za razvojem fleksibilnih i individualiziranih oblika podrške, poput osiguravanja kontinuiteta skrbi u slučaju nemogućnosti skrbnika.
Ispitanici također ukazuju na potrebu povećanja financijskih naknada i drugih oblika potpore, koje su prema njihovim procjenama često nedostatne za pokrivanje osnovnih životnih potreba.
U području zdravlja i rehabilitacije kao glavni prioriteti izdvajaju se osiguravanje pristupačnosti zdravstvenih ustanova i njihovih unutarnjih prostora (63,03 %), osiguravanje palijativne skrbi za teško i neizlječivo bolesne osobe (61 %), edukacija zdravstvenog osoblja (50,51 %) te provođenje preventivnih programa (45,57 %). Na važnost daljnjeg unapređenja zdravstvene skrbi za osobe s invaliditetom upućuju i nalazi istraživanja kvalitete života, prema kojima 10,8 % osoba s invaliditetom treba svakodnevnu medicinsku skrb, uključujući patronažnu zdravstvenu zaštitu, fizikalnu terapiju i redovitu farmakološku terapiju. Isto istraživanje pokazalo je da su osobe s invaliditetom najveće nezadovoljstvo iskazale upravo podrškom zdravstvenog osoblja u usporedbi sa svim ostalim formalnim izvorima podrške, što dodatno ukazuje na važnost ulaganja u kvalitetu, dostupnost i prilagođenost zdravstvenih usluga njihovim potrebama. 
Naglašava se i manjak sustavne rehabilitacije, nedostatak kontinuiteta skrbi nakon punoljetnosti te ograničena dostupnost terapija prilagođenih različitim potrebama. Ističe se i potreba za daljnjim razvojem i većom dostupnošću usluga telezdravstva.
U području mobilnosti i pristupačnosti kao glavni prioriteti izdvajaju se sustavno uklanjanje arhitektonskih barijera (70,60 %), ugradnja elemenata pristupačnosti u javnim objektima (63,80 %) te poboljšanje pristupa javnom prijevozu (60,46 %). Kao važan smjer razvoja navodi se i primjena načela univerzalnog dizajna (38 %), uz potrebu strože kontrole korištenja parkirnih mjesta za osobe s invaliditetom i razvoj digitalnih rješenja za informiranje o pristupačnosti.
Potrebu za provedbom navedenih prioriteta potvrđuju rezultati istraživanja kvalitete života, koji ukazuju na i dalje prisutne prepreke u ostvarivanju pristupačnosti i samostalne mobilnosti osoba s invaliditetom. Gotovo četvrtina ispitanika (24,4 %) javne zgrade ocjenjuje potpuno ili uvelike nepristupačnima, dok 17,6 % smatra da je javni prijevoz potpuno ili uvelike nepristupačan. Dodatno, 15,4 % ispitanika ocjenjuje tramvajska i autobusna stajališta nepristupačnima, a 14,8 % navodi potpunu nesamostalnost u korištenju javnog prijevoza. Ovi podaci upućuju na potrebu sustavnog uklanjanja fizičkih prepreka, unapređenja pristupačnosti prometne infrastrukture te osiguravanja jednakih mogućnosti kretanja i sudjelovanja u zajednici. Izazovi su prisutni i u području stanovanja. 16,5 % ispitanika smatra da njihov životni prostor nije prilagođen njihovim potrebama, dok gotovo trećina (29,7 %) navodi ozbiljne probleme povezane s nepristupačnošću i neadekvatnim uvjetima stanovanja.
U području zaštite od nasilja i diskriminacije kao glavni prioriteti izdvajaju se osnaživanje i edukacija osoba s invaliditetom za prepoznavanje i zaštitu od nasilja (58,54 %), dostupnost pravne pomoći (46,34 %) te osiguravanje pristupačnosti skloništa i savjetovališta za žrtve nasilja (43,77 %).
Ispitanici dodatno naglašavaju potrebu za edukacijom javnosti i stručnjaka, osobito u pravosuđu, obrazovanju i policiji, jačanjem institucionalne zaštite te uspostavom učinkovitih mehanizama za prijavu diskriminacije.
U području kulturnog, javnog i političkog života te sporta i rekreacije kao glavni prioriteti izdvajaju se veće uključivanje djece i mladih s teškoćama u razvoju u izvanškolske sportske, kulturne i druge aktivnosti (62,13 %), poticanje sportskih i rekreacijskih sadržaja, uključujući izletišta, plivališta i parkove (58,09 %) te osiguravanje pristupačnosti rekreacijskih, sportskih (52,76 %) i kulturnih građevina (46,92 %). Naglašava se i važnost financijske pristupačnosti kulturnih i sportskih sadržaja, kao i primjena tehnologija koje olakšavaju praćenje kulturnih i sportskih događanja. Ističe se i važnost osiguravanja ravnopravnog sudjelovanja osoba s invaliditetom u političkom i javnom životu.
Navedene prioritete potvrđuju i rezultati istraživanja kvalitete života, koji ukazuju na nisku razinu sudjelovanja u kulturnim i sportskim aktivnostima. Oko 40 % osoba s invaliditetom nikada ne odlazi u kazalište, na izložbe ili koncerte, dok gotovo trećina nikada ne posjećuje kino. Istodobno, 46,2 % osoba s invaliditetom ne bavi se sportom, a više od polovice (53 %) nikada ne odlazi na sportske manifestacije. Ovi rezultati dodatno naglašavaju potrebu za razvojem pristupačnih, financijski dostupnih i inkluzivnih kulturnih, sportskih i rekreacijskih sadržaja. 
Nalazi ispitivanja mišljenja javnosti ukazuju na snažnu potrebu daljnjeg razvoja pristupačnosti i mobilnosti, zapošljavanja i podrške obiteljima djece s teškoćama u razvoju, uz jačanje usluga u zajednici i zaštite od diskriminacije. Istodobno, ispitanici prepoznaju napredak u pojedinim područjima, osobito u obrazovanju i socijalnoj zaštiti. Rezultati ispitivanja mišljenja javnosti i istraživanja kvalitete života poslužili su kao podloga za oblikovanje prioriteta i mjera nove Strategije od 2027. do 2030.






3. Analiza stanja i polazišta za novo strateško razdoblje
Razdoblje 2021. - 2026. obilježeno je značajnim širenjem usluga i povećanjem financijskih ulaganja u području podrške djeci s teškoćama u razvoju i osobama s invaliditetom. Istodobno, dosadašnja provedba mjera upućuje na potrebu snažnijih sustavnih rješenja, osobito međusektorske koordinacije. To se posebno odnosi na razvoj strukturiranih prijelaznih modela za uključivanje na tržište rada, protokole koji povezuju sustave zdravstva, socijalne skrbi i obrazovanja, usluge odmora od skrbi i podrške roditeljima-njegovateljima i neformalnim skrbnicima, institucionalizirane modele prevencije nasilja i upravljanja u kriznim situacijama te sustavnu primjenu načela pristupačnosti i univerzalnog dizajna u planiranju, izgradnji i prilagodbi javne infrastrukture, usluga i digitalnih rješenja.
Provedba je najuspješnija ondje gdje postoji dugogodišnja institucionalna infrastruktura i stabilno financiranje, što se, među ostalim, očituje u porastu broja pomoćnika u nastavi i stipendija za učenike i studente s invaliditetom, širenju kapaciteta ustanova socijalne skrbi Centra za pružanje usluga u zajednici Mali dom (u daljnjem tekstu: Centar Mali dom) i Centra za pružanje usluga u zajednici Zagrebački centar za neovisno življenje (u daljnjem tekstu: Centar ZAC), kontinuiranom održavanju usluge prijevoza djece s teškoćama u razvoju i osoba s invaliditetom posebno opremljenim kombi vozilima te dugogodišnjoj stabilnoj podršci programima i projektima udruga osoba s invaliditetom. Detaljniji prikaz tih aktivnosti, kao i niza drugih koje se provode, dajemo po područjima u nastavku.
Odgoj i obrazovanje
U proteklom razdoblju ostvaren je snažan iskorak u jačanju kapaciteta inkluzivnog obrazovanja. Donošenjem Akcijskog plana za unapređenje sustava potpore inkluzivnom obrazovanju djece s posebnim odgojno-obrazovnim potrebama u Gradu Zagrebu 2023. – 2025. (u daljnjem tekstu: Akcijski plan za inkluzivno obrazovanje) uspostavljen je operativni okvir za ubrzani razvoj sustava. 
Značajno su povećani kapaciteti gradskih dječjih vrtića za uključivanje djece s teškoćama u razvoju. U 2022. u prvom je upisnom roku upisano oko 75 % prijavljene djece s teškoćama u razvoju, dok je 2026. taj udio premašio 90 %. Radi unapređenja kvalitete skrbi, u sve gradske dječje vrtiće uvedeni su pomoćni radnici za njegu, skrb i pratnju. Uz pomoćne radnike koji pružaju potporu svoj djeci u jasličkim skupinama, Grad Zagreb financira rad 347 pomoćnih radnika za potporu djeci s teškoćama u razvoju u vrtićkim skupinama.. 
Od 2022. do 2025., u osnovnim školama Grada Zagreba broj djece s teškoćama u razvoju povećan je s 5949 na 7796. 
Grad Zagreb i zagrebačke osnovne škole za 60 % povećali su broj posebnih razrednih odjela, u 2022. bilo ih je 64, a u 2025. 102. Za školsku godinu 2026./2027. osigurani su uvjeti za rad dodatna 24 posebna razredna odjela. Za potporu djeci s teškoćama u razvoju, Grad Zagreb pruža i podršku kroz financiranje rada pomoćnika u nastavi. U 2022., 1161 pomoćnika u nastavi pružalo je potporu za 1252 učenika, dok je u školskoj godini 2025./2026., 1517 pomoćnika u nastavi pružalo potporu za 1634 učenika. Osim toga, uspostavljen je sustav financiranja za posebno teške slučajeve inkluzije, kojim se školama odobrava privremeno financiranje stručnjaka ili pružatelja usluge za potporu učenicima s teškoćama u razvoju. 
Grad Zagreb kontinuirano jača kompetencije radnika u vrtićima i školama za uključivanje djece s teškoćama u razvoju, a tijekom 2024. i 2025., organizirane su radionice i stručna usavršavanja, uključujući edukaciju za osnaživanje stručnjaka u sustavima socijalne skrbi, zdravstva te odgoja i obrazovanja za kvalitetniji, informiraniji i senzibiliziraniji pristup osobama s poremećajima iz spektra autizma. 
Broj stipendija za učenike i studente s invaliditetom povećan je za 110 % u odnosu na školsku i akademsku godinu 2020./2021., čime je dan poticaj stjecanju obrazovanja, ostajanju u obrazovanju i obrazovnom postignuću, dok se broj prijavitelja u istom razdoblju udvostručio. 
Istodobno, uvid u provedbu mjera ukazuje na potrebu razvoja sustava praćenja dugoročnih učinaka, osobito u području obrazovne prohodnosti, završetka školovanja i prijelaza na tržište rada. Novo razdoblje usmjerit će se na širenje kapaciteta redovnih i ustanova integriranog obrazovanja, razvoj posebnih programa, a planirano je i proširenje kapaciteta te izgradnja vrtića i škole Centra za autizam u Oporovcu, čiji je završetak previđen krajem 2028. 
Novi objekt Centra za autizam u Oporovcu osigurat će suvremene uvjete za odgoj, obrazovanje i rehabilitaciju djece s poremećajem iz spektra autizma. Uz sadržaje dostupne i u postojećim objektima Centra, poput manjih i većih učionica, kabineta i senzornih soba, novi će objekt imati specijalizirane učionice za glazbenu i likovnu terapiju te domaćinstvo, bazen za terapiju u vodi, jednodijelnu sportsku i malu dvoranu te vanjski školski trg sa senzornim parkom i površinama za razvoj motoričkih vještina.
Zapošljavanje i profesionalna rehabilitacija
Posebna pozornost posvećena je profesionalnoj rehabilitaciji i zapošljavanju osoba s invaliditetom. URIHO - Ustanova za profesionalnu rehabilitaciju i zapošljavanje osoba s invaliditetom (u daljnjem tekstu: URIHO), kao zaštitna radionica, na dan 30. lipnja 2026. zapošljavao je 504 radnika, među kojima 303 osobe s invaliditetom. U 2023., nakon 20 godina, sklopljen je kolektivni ugovor, kojim su znatno unaprijeđena materijalna i druga prava zaposlenika u URIHO-u.
U 2024., izdvajanja iz proračuna Grada Zagreba za zapošljavanje osoba s invaliditetom povećana su za 60 % u odnosu na prethodnu godinu, dok su u 2025. povećana za 100 %. Time je osigurano stabilno i održivo financiranje modela zapošljavanja i profesionalne rehabilitacije, osobito za osobe s težim oblicima invaliditeta koje teško pronalaze posao na otvorenom tržištu rada.
U okviru programa potpora poduzetništvu i obrtništvu Grad Zagreb podupire i poslovne subjekte koji zapošljavaju osobe s invaliditetom. Putem javnog natječaja za očuvanje i razvoj tradicijskih, deficitarnih i proizvodnih obrtničkih djelatnosti od 2021. do 2025. dodijeljeno je ukupno 99 potpora obrtima koji zapošljavaju osobe s invaliditetom. U okviru programa potpore društvenom poduzetništvu 2022. odobrena su četiri projekta društvenih poduzetnika koji su zapošljavali 11 osoba s invaliditetom, dok je 2024. potporu ostvarilo još osam društvenih poduzetnika.
Grad Zagreb potiče zapošljavanje osoba s invaliditetom i unutar sustava gradske uprave i trgovačkih društava. Na dan 31. prosinca 2025., u gradskim upravnim tijelima bilo je zaposleno 136 osoba s invaliditetom upisanih u Očevidnik zaposlenih osoba s invaliditetom, odnosno 4,42 % od ukupno 3.079 zaposlenih, čime je premašena propisana kvota od 3 %. U Zagrebačkom holdingu bile su zaposlene 284, a u ZET-u 214 osoba s invaliditetom.
Nakon stabilizacije sustava zaštitnog zapošljavanja u prethodnom razdoblju, u razdoblju Strategije od 2027. – 2030., fokus će biti na podršci razvoju društvenog poduzetništva, samozapošljavanju i samostalnom radu osoba s invaliditetom te podršci zapošljavanju osoba s invaliditetom na otvorenom tržištu rada.
Socijalna zaštita, neovisno življenje i stanovanje
Pokrenut je ciklus širenja mreže izvaninstitucionalne podrške djeci s teškoćama u razvoju i osobama s invaliditetom s ciljem veće dostupnosti usluga u različitim dijelovima grada. Centar ZAC proširio se iz lokacije na području gradske četvrti Sesvete (Novi Jelkovec) i otvorio je Podružnicu Zapad (jedna lokacija na području gradske četvrti Trešnjevka - jug (Jarun) i dvije na području gradske četvrti Stenjevec (Špansko), koja u tom dijelu grada pruža usluge stručne procjene i rane razvojne podrške djeci te psihosocijalne podrške odraslim osobama. Centar Mali dom otvorio je dvije nove podružnice - Podružnicu za ranu razvojnu podršku na području gradske četvrti Novi Zagreb usmjerenu na osiguravanje pravovremene, sveobuhvatne i kvalitetne podrške djeci s teškoćama u razvoju, djeci u riziku od razvojnih teškoća te njihovim obiteljima te Podružnicu za usluge odraslim korisnicima na području gradske četvrti Trešnjevka – sjever, koja pruža usluge boravka odraslim osobama s višestrukim oštećenjima, čime se osigurava kontinuitet podrške od najranijeg razvoja do odrasle dobi. Na taj je način broj korisnika povećan za 270 %, što predstavlja najveće širenje gradskih ustanova za djecu s teškoćama u razvoju i osobe s invaliditetom od njihovog osnutka.
Kako bi informacije bile lakše dostupne, uveden je i novi web portal Rana razvojna podrška i rana intervencija. Na njemu roditelji, skrbnici i stručnjaci mogu pronaći informacije o razvoju djeteta, programima podrške i pravima djece s teškoćama u razvoju, kao i vježbe te praktične savjete. Centar Mali dom otvorio je i telefonsko savjetovalište za podršku roditeljima i skrbnicima djece s teškoćama u razvoju „Mali putokaz”.
Dio plana širenja usluga uključuje rekonstrukciju i nadogradnju Centra za rehabilitaciju SILVER odnosno proširenje prostornih kapaciteta i usluga, posebice u području novih standardnih i inovativnih terapijskih pristupa, čime bi se osigurale usluge za novih 50-ak korisnika. 
U Centru za autizam licencirani su prostori za pružanje socijalnih usluga na ukupno šest lokacija (pet stanova za pružanje usluge organiziranog stanovanja uz sveobuhvatnu podršku za ukupno 27 korisnika te jedan prostor za pružanje usluge boravka za osam korisnika). U tijeku su pripreme za početak radova u novom prostoru na području gradske četvrti Sesvete (Novi Jelkovec) za pružanje usluge stručne procjene za djecu i odrasle osobe s poremećajima iz spektra autizma te je pri dovršetku adaptacija novog prostora na području gradske četvrti Maksimir, u svrhu osiguravanja dodatnog kapaciteta za pružanje usluge boravka za 30 osoba s invaliditetom te usluga rane razvojne i psihosocijalne podrške za 40 djece. 
Uz institucionalne promjene, proširene su i novčane naknade temeljem Odluke o socijalnoj skrbi, čime se dodatno ublažila socijalna nesigurnost najugroženijih skupina. Uvedena je novčana pomoć za korisnike inkluzivnog dodatka koju do sada već ostvaruje 19.500 korisnika uz procjenu daljnjeg rasta. Uvedena je nova novčana naknada (džeparac) za osobe s invaliditetom korisnike socijalne usluge organiziranog stanovanja. Za sve primatelje osobne invalidnine, doplatka za pomoć i njegu i inkluzivnog dodatka, kao i korisnike novčane naknade osobama kojima je priznato pravo na status roditelja njegovatelja ili status njegovatelja, uvedena je isplata novčanog iznosa povodom blagdana Uskrsa i Božića.
Za odrasle osobe s najtežim tjelesnim i višestrukim oštećenjima kojima je potrebna 24-satna intenzivna skrb i zdravstvena njega, pokrenuta je inicijativa za izgradnju centra za sveobuhvatnu podršku osobama s invaliditetom. Centar će uz izvaninstitucijske usluge nuditi i uslugu smještaja, uključujući i kapacitete za odmor od skrbi. Centar se planira razvijati na više lokacija na području Grada Zagreba.
[bookmark: _gbw78r63jvez]Zdravstvena zaštita i rehabilitacija
Kontinuirano se provode aktivnosti zdravstvene zaštite osoba s invaliditetom, osiguravanjem dodatnih usluga povrh onih koje propisuje nacionalni standard. Među najznačajnijim su cjelovita stomatološka zaštita djece i odraslih, terapijski i rekreativno-terapijski programi, rehabilitacija za osobe s najtežim stupnjem invaliditeta te preventivni pregledi – mamografski za žene, pregledi prostate za muškarce i kardiovaskularni pregledi za obje skupine.
Ostvaren je i snažan iskorak u razvoju novih usluga i povećanju dostupnosti zdravstvenih ustanova. Prošireni su kapaciteti usluge rane intervencije Poliklinike za rehabilitaciju slušanja i govora SUVAG (u daljnjem tekstu: Poliklinika SUVAG) na Žitnjaku, nabavljen je robotski uređaj za Specijalnu bolnicu za zaštitu djece s neurorazvojnim i motoričkim smetnjama Goljak, pokrenuti su javnozdravstveni projekti u području rane intervencije. Među njima se ističu: rehabilitacijski vrtić za djecu s teškoćama u razvoju pri Poliklinici SUVAG, interdisciplinarni model podrške za djecu s autizmom u suradnji sa Sveučilištem u Zagrebu, Edukacijsko-rehabilitacijskim fakultetom te trudnički tečajevi, savjetovališta za dojenje i baby handling u suradnji s domovima zdravlja. Polazeći od činjenice da je mentalno zdravlje temelj kvalitete života, pokrenut je web portal „Mentalno zdravlje“ kao centralno mjesto informiranja građana o mentalnom zdravlju i podršci koju mogu dobiti.
Sve se više ulaže u zdravstvo i uvode se novi projekti koji podižu kvalitetu javnozdravstvene usluge. Jedan od prioriteta je razvoj i širenje mreže savjetodavne i psihološke podrške djeci i mladima, poboljšanje kvalitete usluga, kao i usavršavanje stručnjaka. U domovima zdravlja Grada Zagreba, dostupne su službe i stručnjaci za podršku u području mentalnog zdravlja, te su razvijeni modeli koji predstavljaju nadstandard u sustavu zdravstva koji su dostupni bez uputnice, čime se smanjuje stigmatizacija i administrativne prepreke (Centar za zaštitu mentalnog zdravlja u okviru Doma zdravlja Zagreb - Zapad, Centar za zdravlje mladih koji je pokrenut kao projekt Grada Zagreba, pri Domu zdravlja Zagreb - Istok).
U suradnji s Nastavnim zavodom za javno zdravstvo Dr. Andrija Štampar 2024. pokrenut je prvi mobilni psihijatrijski tim. Služba za mentalno zdravlje Zavoda pruža psihološku podršku bez uputnice na više lokacija, čime se povećava dostupnost usluga u zajednici. Djeca i mladi te njihovi roditelji i skrbnici psihološku pomoć, savjetovanje i psihijatrijsku skrb mogu ostvariti i u Poliklinici za zaštitu djece i mladih Grada Zagreba.
U idućem razdoblju naglasak će biti na osiguravanju dugoročne održivosti nadstandarda usluga zdravstvene skrbi, jačanju zaštite mentalnog zdravlja i razvoju dugotrajne i sveobuhvatne skrbi koja spaja zdravstvene i socijalne usluge.

Pristupačnost i mobilnost
Sustavno se ulaže u uklanjanje arhitektonskih barijera i osiguravanje mobilnosti za sve građane. Redovito se provode radovi na upuštanju betonskih i granitnih rubnjaka te postavljanju signalizacije na raskrižjima, čime se olakšava kretanje pješaka i povećava sigurnost u prometu. Na stajalištima i prilazima objektima ugrađuju se taktilne površine, što osobama s oštećenjem vida omogućuje samostalnije i sigurnije kretanje.
Kako bi se dodatno unaprijedila dostupnost javnog prijevoza, usluga besplatnog prijevoza proširena je na osobe s invaliditetom mlađe od 65 godina koje nisu u radnom odnosu, a imaju utvrđen drugi, treći ili četvrti stupanj težine invaliditeta ili najmanje 40 % tjelesnog oštećenja, sve osobe starije od 65 godina te djecu i mlade do 18 godina. Nabavljena su 24 posebno opremljena kombi vozila za prijevoz djece s teškoćama u razvoju i osoba s invaliditetom, čime je njihov ukupan broj u voznom parku ZET-a povećan na 46, a započela je i velika obnova voznog parka ZET-a nabavom 80 niskopodnih tramvaja i 62 električna autobusa.
Uveden je i „Fulir“, besplatna usluga prijevoza malim električnim vozilima po pješačkoj zoni središnjeg dijela grada, a koja je namijenjena prvenstveno starijim, teže pokretnim i osobama s invaliditetom.
Osim fizičke, unaprijeđena je i informacijska pristupačnost, izrađen je novi upitnik za prikupljanje podataka o pristupačnosti gradskih objekata, a struktura podataka je usklađena s Geoportalom, kako bi građani ubuduće na jednom mjestu, mobilnoj aplikaciji i mrežnoj stranici „Pristupačni Zagreb”, imali pregledne i točne informacije. Uvedeni su tumači znakovnog jezika na press konferencijama Grada, sjednicama Gradske skupštine i drugim događajima, a gradski dokumenti prilagođavaju se prema standardu „Lako za čitanje“ (Easy-to-Read), što ih čini razumljivima osobama s intelektualnim teškoćama, starijim osobama i građanima niže razine pismenosti.
Donesena je i nova Odluka o najmu stanova kojom se uvode pravedniji prihodovni, socijalni i zdravstveni kriteriji za dodjelu gradskih stanova, a temeljem nje provedeni su natječaji za utvrđivanje liste prioriteta za socijalni i priuštivi najam, uz posebno vrednovanje socijalno-zdravstvenog statusa prijavitelja.
U idućem razdoblju naglasak će biti na sustavnom unapređenju fizičke, komunikacijske i orijentacijske pristupačnosti gradskih ustanova i javnog prijevoza, kao i na unapređenju usluge prijevoza djece s teškoćama u razvoju i osoba s invaliditetom i javnog prijevoza u suradnji s udrugama osoba s invaliditetom.
Participacija i civilno društvo
Udruge i savezi osoba s invaliditetom u Gradu Zagrebu provode niz projekata i programa kojima osiguravaju ključne usluge, od zdravstvene i obrazovne podrške do socijalne i pravne pomoći. Grad Zagreb prepoznao je njihovu važnost kao kvalitetnih partnera koji svojim djelovanjem značajno nadopunjuju i proširuju sustav skrbi i inkluzije te je tijekom godina uspostavio stabilnu suradnju i partnerski odnos s udrugama i savezima koje djeluju na području Grada Zagreba. Suradnja se ogleda u sufinanciranju brojnih projekata i programa iz gradskog proračuna, kao i u zajedničkim akcijama i manifestacijama kojima se unapređuje kvaliteta života građana.
S ciljem daljnjeg jačanja sustava podrške osobama s invaliditetom, Grad Zagreb kontinuirano povećava sredstva namijenjena financiranju projekata i programa udruga osoba s invaliditetom. Na taj način osigurava se stabilnost postojećih usluga, razvoj novih programa te jačanje kapaciteta organizacija civilnog društva koje svojim djelovanjem odgovaraju na potrebe osoba s invaliditetom i njihovih obitelji.
Važnu ulogu u oblikovanju i provedbi politika za osobe s invaliditetom ima Povjerenstvo za osobe s invaliditetom Grada Zagreba, kao savjetodavno i koordinacijsko tijelo u čijem sastavu se nalaze predstavnici gradskih upravnih tijela, organizacija civilnog društva, stručnjaci i osobe s invaliditetom. Primarni zadatak Povjerenstva je praćenje Strategije, ali radom Povjerenstva i njegovih  radnih skupina osigurava se kontinuirana suradnja i uključivanje različitih dionika u proces donošenja odluka. Udruge i savezi osoba s invaliditetom pritom imaju ključnu ulogu kao partneri Gradu Zagrebu, budući da svojim programima i uslugama nadopunjuju sustav podrške te doprinose razvoju mjera usmjerenih unapređenju kvalitete života osoba s invaliditetom.
Kultura
Grad Zagreb u proteklom je razdoblju ostvario značajne iskorake u području kulture i inkluzije. 
Usvojen je Program razvoja kulture Grada Zagreba 2024. - 2030., koji kulturu promišlja kao prostor dostupnosti, inkluzivnosti i suvremenih praksi. Njime se predviđa razvoj digitalnih rješenja za osobe s oštećenjem vida i sluha, sustavno osposobljavanje zaposlenika i prilagodba programa osobama s različitim oblicima teškoća. Plan naglašava važnost jačeg povezivanja s publikom, posebno djecom, mladima, starijima i korisnicima socijalne skrbi te predviđa analizu i modernizaciju kulturnih prostora s obzirom na nove izvedbene forme i njihovu pristupačnost osobama s invaliditetom.
U tom je smjeru pokrenut i pilot-projekt Centra kulture Ribnjak „Mobilni timovi kulture i umjetnosti - Dan koji se pamti“, kojim se glazbene i kazališne izvedbe, lutkarske predstave i drugi programi donose izravno onima koji zbog zdravstvenih ili socijalnih razloga ne mogu sudjelovati u javnim događanjima. Na taj se način smanjuju prepreke u dostupnosti kulture i otvara prostor za razvoj novih, personaliziranih modela podrške.
Također, Knjižnice grada Zagreba u cilju poticanja čitanja, cjeloživotnog učenja i društvene inkluzije djece s teškoćama u razvoju te mladih i osoba s invaliditetom, provode projekt Knjižnica širom otvorenih vrata. 
Sustavno se ulaže u stručnu i financijsku potporu umjetničkim aktivnostima i manifestacijama udruga koje afirmiraju kreativnost i razvoj umjetničkog izričaja djece s teškoćama u razvoju i osoba s invaliditetom.
U idućem razdoblju naglasak će biti na osiguravanju dostupnosti inkluzivnih kulturnih sadržaja u svim dijelovima grada, unapređenju pristupačnosti prostora, sadržaja i informacija gradskih ustanova i udruga u kulturi, razvoju programa usmjerenih na osobe s invaliditetom, kao i na razvoju novih oblika inkluzivne kulture i turizma u suradnji s turističkim djelatnicima i udrugama osoba s invaliditetom.


Sport i slobodno vrijeme
Grad Zagreb je Programom javnih potreba u sportu Grada Zagreba uveo jasnije i pravednije kriterije financiranja klubova i saveza, temeljene na rezultatima, masovnosti i tradiciji, uz poseban naglasak na parasport, sport gluhih, školski sport, sveučilišni sport i sportsku rekreaciju
Značajno je povećano financiranje parasporta i sporta gluhih. Uveden je minimalni prag financiranja kao udio ukupnoga zagrebačkog proračuna za sport, tako da se financiranje parasporta i sporta gluhih povećalo za 260 % između 2022. i 2026. (s 470 tisuća eura 2022. na 1,2 milijuna eura u 2026.). U 2026. u parasportu djeluje 47 klubova s 1372 parasportašem u sustavu natjecanja, dok je u 2022. taj broj bio 46 klubova s 1043 parasportašem. Sport gluhih u 2025. obuhvaćao je 14 klubova sa 170 sportaša, dok je u 2022. taj broj bio 13 klubova sa 180 sportaša.
Pokrenut je program Pilot projekt koji potiče bavljenje različitim sportovima u školama, a provodi se u suradnji sa sportskim savezima i kroz koji učenici osnovnih i srednjih škola imaju priliku besplatno trenirati sportove. Program  sustavno uključuje učenike s teškoćama u razvoju.

Kampanjom „Sport za sve = Zdravlje za sve“ i programom „Rekreativno ljeto“ građanima su dostupni besplatni i stručno vođeni sportsko-rekreativni sadržaji na brojnim lokacijama diljem grada, s posebnim naglaskom na uključivanje osoba s invaliditetom i djece s teškoćama u razvoju. Sportsko-rekreativne aktivnosti koje su nadležni sportski savezi organizirali tijekom 2025. u okviru Kampanje nastavljaju se provoditi kao stalni programi, čime se osigurava kontinuitet njihove provedbe i njihova trajna dostupnost građanima.

U idućem razdoblju posebna pažnja posvetit će se tome da se, paralelno s izgradnjom novih i obnovom postojećih sportskih objekata, oni sustavno prilagođavaju djeci s teškoćama u razvoju i osobama s invaliditetom, kako bi mogli pratiti sportska natjecanja i aktivno sudjelovati u sportsko-rekreacijskim sadržajima.

4. [bookmark: _256txys6xt8x]Vizija strategije - Zajedno za inkluzivan Zagreb

Vizija Strategije od 2027. do 2030. je Grad Zagreb kao inkluzivan grad bez prepreka u kojem djeca s teškoćama u razvoju i osobe s invaliditetom ravnopravno ostvaruju svoja prava i temeljne slobode te imaju jednake mogućnosti za sudjelovanje u svim područjima društvenog života.
Svrha Strategije od 2027. do 2030. jest osigurati sustavan okvir za provedbu načela i ostvarivanje prava utvrđenih Konvencijom Ujedinjenih naroda o pravima osoba s invaliditetom.
Glavni cilj Strategije od 2027. do 2030. jest spriječiti i suzbiti diskriminaciju te unaprijediti uvjete za neovisno življenje osoba s invaliditetom u Gradu Zagrebu.



5. Područja Strategije za razdoblje 2027. - 2030.

Na temelju iskustava iz provedbe od 2022. do 2025. i uvida dobivenih ispitivanjem mišljenja javnosti, Strategija od 2027. do 2030. je oblikovana kao sveobuhvatan dokument koji obuhvaća osam glavnih područja grupiranih u dvije cjeline: Temeljni sustavi i usluge te Osnaživanje i društvena uključenost. Prva cjelina donosi mjere koje osiguravaju pristup uslugama, podršku u sustavima obrazovanja, rada, zdravlja i socijalne sigurnosti, dok druga stavlja naglasak na mobilnost, aktivno sudjelovanje u društvu i jačanje neovisnosti.
Dvije cjeline se međusobno nadopunjuju: institucionalna podrška osigurava stabilne uvjete i pristup uslugama, a osobno osnaživanje potiče sudjelovanje u donošenju odluka, sudjelovanje u zajednici i veću samostalnost.
1. Temeljni sustavi i usluge (sigurnost i institucionalna podrška)
· Odgoj i obrazovanje
· Rad i zapošljavanje
· Socijalna zaštita, neovisno življenje i stanovanje 
· Zdravstvena zaštita i rehabilitacija

2. Osnaživanje i društvena uključenost (od podrške do aktivne uključenosti)
· Pristupačnost, mobilnost i digitalno uključivanje
· Participacija i civilno društvo
· Kultura i turizam
· Sport i slobodno vrijeme

Strategija od 2027. do 2030. uključuje oblike podrške koje je Grad Zagreb u suradnji s osobama s invaliditetom uspostavio i unapređivao još od prvog provedbenog razdoblja Strategije 2003., ali i aktivnosti koje su nove i važni iskoraci. U nastavku su kontinuirane aktivnosti obilježene s k, niz mjera i aktivnosti koje te oblike podrške proširuju ili poboljšavaju obilježene su s p, dok su nove aktivnosti obilježene s n.


Važni iskoraci u Strategiji od 2027. do 2030. su:

1. Izgradnja novog Centra za autizam u Oporovcu,
2. Uspostava centra za sveobuhvatnu podršku osobama s invaliditetom, 
3. Akcijski plan za unapređenje sustava potpore inkluzivnom obrazovanju djece s posebnim odgojno-obrazovnim potrebama u Gradu Zagrebu za novo razdoblje,
4. Uvođenje službenika za pristupačnost i mobilnost te provedba prioritetnih ulaganja u pristupačnost javnih površina, javnih i privatnih objekata i javnog prijevoza za djecu s teškoćama u razvoju i osobe s invaliditetom, 
5. Razvoj inkluzivnog potencijala kulture provođenjem programa središnje gradske knjižnice i društveno-kulturnog centra Paromlin i kvartovskih kulturnih programa.


Temeljni sustavi i usluge
Područje 1. Odgoj i obrazovanje
OPERATIVNI CILJ 1: Povećati obuhvat, dostupnost i kvalitetu inkluzivnoga i posebnoga odgoja i obrazovanja djece s teškoćama u razvoju u predškolskim ustanovama te osnovnim i srednjim školama Grada Zagreba te unaprijediti pristup obrazovanju i cjeloživotnom učenju učenika i studenata s invaliditetom.
	Mjera 1. Uključivanje djece s teškoćama u razvoju u redovite i posebne predškolske programe

	Svrha mjere 

	Djeca s teškoćama u razvoju i njihove obitelji suočavaju se s različitim preprekama u pristupu prilagođenim programima, posebnim ustanovama i stručnoj podršci u predškolskim ustanovama. Osiguravanje mjesta i programa u predškolskim ustanovama važno je za poticanje razvoja potencijala djece, njihove uključenosti u zajednicu i daljnjeg napretka kroz odgojno-obrazovni sustav. Provedbom programa predškolskog odgoja i obrazovanja u bolničkom okruženju osigurava se kontinuitet odgojno-obrazovne podrške i djeci kojoj je zbog liječenja privremeno onemogućeno sudjelovanje u redovitim predškolskim programima.

	Aktivnosti 
	1.Osiguravati djeci s teškoćama u razvoju uključivanje u redovni sustav predškolskih ustanova (k)
2. Uključivati djecu s teškoćama u razvoju u posebne odgojno-obrazovne skupine gradskih dječjih vrtića (k)
3. Uključivati djecu s teškoćama u razvoju u posebne ustanove s verificiranim programima (k)
4.  Provoditi program „Vrtić u bolnici” (k)

	Rokovi provedbe 
	Aktivnosti 1 - 4: kontinuirano

	Pokazatelji rezultata 
	1.1. Broj gradskih dječjih vrtića/broj lokacija
1.2. Broj djece s teškoćama u razvoju upisanih u gradske dječje vrtiće
1.3. Broj djece s lakšim/težim zdravstvenim teškoćama u razvoju

	
	2.1. Broj gradskih dječjih vrtića/broj lokacija
2.2. Broj posebnih odgojno-obrazovnih skupina s verificiranim programom za djecu s teškoćama u razvoju
2.3. Broj djece s teškoćama u razvoju uključene u navedene skupine

	
	3.1. Broj ustanova s verificiranim posebnim programima za odgoj i obrazovanje djece s teškoćama u razvoju
3.2. Broj djece s teškoćama u razvoju upisanih u ustanove s posebnim verificiranim programima

	
	4. Broj djece uključene u program „Vrtić u bolnici”

	Nositelji 
	Gradski ured za obrazovanje, sport i mlade
Gradski ured za socijalnu zaštitu, zdravstvo, branitelje i osobe s invaliditetom

	Sunositelji
	Dječji vrtići Grada Zagreba
Posebne ustanove s verificiranim programima


	Mjera 2. Jačanje kadrovskih kapaciteta u predškolskim ustanovama Grada Zagreba

	Svrha mjere 

	Kako bi djeca s teškoćama u razvoju imala jednake mogućnosti za uključivanje u odgojno-obrazovni proces, potrebno je osigurati dovoljne stručne i pomoćne kapacitete, kontinuiranu podršku odgojno-obrazovnim radnicima i kvalitetnu suradnju stručnih timova u vrtićima. Ulaganjem u stručni kadar i dodatne edukacije jačaju se uvjeti za kvalitetniji, dostupniji i uključiviji rad s djecom s teškoćama u razvoju, uz istodobno pružanje veće podrške obiteljima i unapređenje kvalitete programa u dječjim vrtićima.

	Aktivnosti 
	1. Održavati postignuti standard ekipiranih stručnih timova (k)
2. Osiguravati zapošljavanje osoba za potporu djeci s teškoćama u razvoju i odgojiteljima te drugih potrebnih stručnjaka u gradskim dječjim vrtićima (k)
3. Provoditi stručno usavršavanje i edukacije za odgojno-obrazovne radnike (k)

	Rokovi provedbe 
	Aktivnosti 1 - 3: kontinuirano

	Pokazatelji rezultata 
	1.1. Broj stručnih timova
1.2. Broj stručnih suradnika (edukacijskih rehabilitatora, logopeda, pedagoga, psihologa, socijalnih pedagoga)
1.3. Broj zdravstvenih voditelja
1.4. Broj odgojitelja-rehabilitacijskih rehabilitatora u odgojno-obrazovnim skupinama s primjerenim programom za djecu s teškoćama u razvoju

	
	2.1. Broj trećih/dodatnih odgojitelj
2.2. Broj pomoćnih radnika za njegu/skrb i pratnju
2.3. Broj pomoćnika za djecu s teškoćama u razvoju/stručnih komunikacijskih posrednika/pomagača sa specifičnim kompetencijama

	
	3.1. Broj održanih edukacija za odgojitelje
3.2. Broj održanih edukacija za stručne suradnike
3.3. Broj održanih edukacija za zdravstvene voditelje
3.4. Broj odgojitelja/stručnih suradnika/zdravstvenih voditelja

	Nositelji 
	Gradski ured za obrazovanje, sport i mlade
Gradski ured za izgradnju, prostorno uređenje, graditeljstvo i obnovu

	Sunositelji
	Dječji vrtići Grada Zagreba



	Mjera 3. Povećanje obuhvata učenika s teškoćama u razvoju u osnovnim i srednjim školama Grada Zagreba

	Svrha mjere 

	Uključivo obrazovanje pretpostavlja dostupnost podrške i prilagodbi koje učenicima s teškoćama u razvoju omogućuju ravnopravno sudjelovanje u odgojno - obrazovnom procesu i životu škole. Razvoj kvalitetnog sustava potpore zahtijeva kontinuirano praćenje potreba učenika, osiguravanje odgovarajućih oblika podrške u školama te jačanje kompetencija odgojno-obrazovnih radnika.

	Aktivnosti
	1. Uključivati djece s teškoćama u razvoju u redovni sustav osnovnoškolskih i srednjoškolskih ustanova (k)
2. Pratiti broj odgoda upisa učenika u prvi razred osnovne škole (k)
3. Utvrditi koje redovite osnovne škole imaju zadovoljene pretpostavke za ustrojavanje posebnih razrednih odjela/ posebnih odgojno-obrazovnih skupina (k)
4. Unaprijediti podršku osnovnim i srednjim školama za prijavu i proces upisa kandidata (učenika) s teškoćama u razvoju u srednju školu (p)
5. Provoditi program „Škola u bolnici” (k)
6. Izgraditi nov objekt škole Centra za autizam u Oporovcu (n)

	Rokovi provedbe 
	Aktivnosti 1 - 5: kontinuirano
Aktivnost 6: 2028.

	Pokazatelji rezultata 
	1.1. Broj djece s teškoćama u razvoju upisanih u osnovnoškolske ustanove
1.2. Broj djece s teškoćama u razvoju upisanih u srednjoškolske ustanove
1.3. Broj učenika s lakšim/težim zdravstvenim teškoćama u razvoju

	
	2. Broj rješenja o odgodi upisa učenika u prvi razred osnovne škole

	
	3.1. Broj  osnovnih škola u kojima je osiguran prostor za posebni razredni odjel/odgojno-obrazovnu skupinu 
3.2. Broj novootvorenih posebnih razrednih odjela/posebnih odgojno-obrazovnih skupina

	
	4. Broj zaprimljenih prijava učenika s teškoćama u razvoju za upis u srednju školu

	
	5. Broj djece uključene u program „Škola u bolnici”

	
	6. Provedene aktivnosti izgradnje objekta

	Nositelji 
	Gradski ured za obrazovanje, sport i mlade

	Sunositelji
	Osnovne i srednje škole Grada Zagreba
Centar za autizam



	Mjera 4. Osiguravanje podrške za uključivanje učenika s teškoćama u razvoju u odgojno-obrazovni proces

	Svrha mjere 

	Djeca i mladi s teškoćama u razvoju imaju pravo na kvalitetno, dostupno i uključivo obrazovanje u kojem mogu ravnopravno sudjelovati i ostvariti svoj puni potencijal. Za uspješno uključivanje u odgojno-obrazovni sustav potrebno je osigurati odgovarajuću stručnu podršku, prilagođene nastavne materijale, asistivne tehnologije te osnažiti odgojno-obrazovne radnike za primjenu inkluzivnih pristupa u radu. Mjerom se nastoji unaprijediti uvjete za uključivanje djece i mladih s teškoćama u razvoju u odgojno-obrazovni sustav te osigurati kontinuiranu podršku za njihovo uspješno obrazovanje i socijalnu uključenost.

	Aktivnosti
	1. Osiguravati potporu pomoćnika u nastavi i stručnih komunikacijskih posrednika (k)
2. Osiguravati prilagođene nastavne materijale i asistivne tehnologije (k)

	Rokovi provedbe 
	Aktivnosti 1 - 2: kontinuirano

	Pokazatelji rezultata 
	1.1. Broj osnovnih i srednjih škola u kojima je odobren pomoćnik/stručni komunikacijski posrednik               
1.2. Broj učenika u osnovnim školama kojima je odobren pomoćnik/stručni komunikacijski posrednik
1.3. Broj učenika u srednjim školama kojima je odobren pomoćnik/stručni komunikacijski posrednik

	
	2. Broj nabavljenih / odobrenih nastavnih materijala i asistivnih tehnologija

	Nositelji 
	Gradski ured za obrazovanje, sport i mlade

	Sunositelji
	Osnovne i srednje škole Grada Zagreba



	
Mjera 5. Unapređenje obrazovnog puta, razvoja potencijala, neformalnog i cjeloživotnog učenja djece s teškoćama u razvoju i mladih osoba s invaliditetom

	Svrha mjere 

	Učenici i studenti s invaliditetom suočavaju se s različitim preprekama u pristupu obrazovanju, ostvarivanju obrazovnih prilika i punom uključivanju u društveni život zajednice. Dostupnost financijske podrške, prilagođenih oblika savjetovanja i podrške tijekom obrazovanja te provedba programa usmjerenih na kvalitetu života mladih s invaliditetom važni su za jačanje njihove samostalnosti, ostvarivanje jednakih obrazovnih mogućnosti i aktivnog sudjelovanja u društvu.

	Aktivnosti
	1. Donijeti novi Akcijski plan za unapređenje sustava potpore inkluzivnom obrazovanju djece s posebnim odgojno-obrazovnim potrebama u Gradu Zagrebu (p)
2. Dodjeljivati stipendije učenicima i studentima s invaliditetom (k)
3. Pružati financijsku podršku programima i projektima udruga mladih ili udruga koje djeluju za mlade, a namijenjeni su podizanju kvalitete života djece s teškoćama u razvoju i mladih osoba s invaliditetom (k)
4. Pružanje podrške udrugama i institucijama za provedbu programa tehničke kulture za djecu s teškoćama u razvoju i osobe s invaliditetom (k)
5. Osiguravanje verificiranih obrazovnih programa (k)

	Rokovi provedbe 
	Aktivnost 1: 2027.
Aktivnosti 2 - 5: kontinuirano

	Pokazatelji rezultata 
	1. Izrađen akcijski plan 

	
	2.1. Broj dodijeljenih stipendija učenicima
2.2. Broj dodijeljenih stipendija studentima

	
	3.1. Broj programa/projekata udruga
3.2. Broj uključene djece s teškoćama u razvoju i mladih osoba s invaliditetom

	
	4.1. Broj podržanih programa/projekata
4.2. Broj uključene djece s teškoćama u razvoju i osoba s invaliditetom

	
	5. 1. Broj i vrste osiguranih verificiranih obrazovnih programa
5. 2. Broj korisnika verificiranih obrazovnih programa

	Nositelji 
	Gradski ured za obrazovanje, sport i mlade
Gradski ured za socijalnu zaštitu, zdravstvo, branitelje i osobe s invaliditetom

	Sunositelji
	/



Područje 2. Rad i zapošljavanje
OPERATIVNI CILJ 1: Povećati zapošljivost osoba s invaliditetom kroz pripremu za tržište rada, podršku u zapošljavanju i samozapošljavanju i senzibilizaciju poslodavaca
	Mjera 1. Poticanje zapošljavanja i samozapošljavanja te jačanje svijesti poslodavaca o mogućnostima i važnosti zapošljavanja osoba s invaliditetom.

	Svrha mjere

	Rad donosi financijsku neovisnost, mogućnost osobnog razvoja i aktivnog sudjelovanja u životu zajednice. Međutim, osobe s invaliditetom i dalje se rjeđe zapošljavaju od ostatka stanovništva, a njihovi potencijali često ostaju neprepoznati. Jačanjem svijesti poslodavaca, razvojem podrške zapošljavanju i samozapošljavanju te poticanjem mentorstva i poduzetništva nastoji se stvoriti uključivije tržište rada i veće mogućnosti za ravnopravno sudjelovanje osoba s invaliditetom u svijetu rada.

	Aktivnosti 
	1. Senzibilizirati poslodavce za zapošljavanje osoba s invaliditetom (k)
2. Informirati učenike i studente s invaliditetom o vrstama podrške pri traženju zaposlenja (k)
3. Poticati programe udruga za pripremu osoba s invaliditetom za svijet rada i zapošljavanje (k)
4. Unaprijediti poticajne mjere za zapošljavanje i samozapošljavanje osoba s invaliditetom u postojeće programe poticanja poduzetništva za razvoj obrtničkih i drugih djelatnosti (p)
5. Sudjelovati u pokretanju i radu budućeg Centra za razvoj društvenog poduzetništva i solidarne ekonomije u sklopu ZICER–a (n)
6. U suradnji sa Zagrebačkim inovacijskim centrom i URIHO-om razviti program podrške i mentoriranja samozaposlenih osoba s invaliditetom (n)
7. Uspostaviti program stručne prakse za osobe s invaliditetom u gradskoj upravi Grada Zagreba (n)
8. Osiguravati rad pristupačnog co-working prostora u URIHO-u (k)
9. Voditi evidenciju zaposlenih osoba s invaliditetom u gradskoj upravi, ustanovama i trgovačkim društvima Grada Zagreba (k)

	Rokovi 
provedbe
	Aktivnost 1 - 3, 5, 6, 8 i 9: kontinuirano
Aktivnost 4 i 7: 2027

	Pokazatelji rezultata 
	1.1. Broj provedenih aktivnosti informiranja i senzibilizacije o zapošljavanju osoba s invaliditetom
1.2. Broj ustanova i trgovačkih društava uključenih u aktivnosti senzibilizacije

	
	2. Broj aktivnosti informiranja

	
	3. Broj programa i projekata

	
	4.1. Unaprijeđene mjere u programu poticanja
4.2. Broj dodijeljenih potpora

	
	5. Provedene aktivnosti vezane uz uspostavu Centra za razvoj društvenog poduzetništva i solidarne ekonomije

	
	6.1. Razvijen program podrške i mentoriranja
6.2. Broj uključenih osoba s invaliditetom 

	
	7.1. Uspostavljena stručna praksa
7.2. Broj polaznika stručne prakse

	
	8. Broj osoba s invaliditetom koje koriste pristupačni co-working prostor

	
	9. Broj zaposlenih osoba s invaliditetom u gradskoj upravi, ustanovama i trgovačkim društvima Grada Zagreba

	Nositelji 
	Gradski ured za socijalnu zaštitu, zdravstvo, branitelje i osobe s invaliditetom
Gradski ured za gospodarstvo, energetsku održivost i strategijsko planiranje 
Gradski ured za obrazovanje, sport i mlade 
Stručna služba Gradske uprave

	Sunositelji
	Hrvatski zavod za zapošljavanje
Zavod za vještačenje, profesionalnu rehabilitaciju i zapošljavanje osoba s invaliditetom
Ustanove i trgovačka društva Grada Zagreba
URIHO
Zagrebački inovacijski centar
Centar za profesionalnu rehabilitaciju Zagreb
Plavi ured



	Mjera 2. Podrška profesionalnoj rehabilitaciji i zapošljavanju osoba s invaliditetom kroz URIHO

	Svrha mjere 

	U Ustanovi za profesionalnu rehabilitaciju i zapošljavanje osoba s invaliditetom zaposleno je preko 300 osoba s invaliditetom. Grad Zagreb kroz URIHO osigurava pravo na rad u zaštićenim uvjetima osobama s invaliditetom koje se ne mogu zaposliti na otvorenom tržištu rada ili im je potrebna intenzivnija podrška u zapošljavanju. 

	Aktivnosti 
	1. Osiguravati financijsku podršku za zapošljavanje osoba s invaliditetom u URIHO–u (k)
2. Jačati ulogu URIHO-a kao centra izvrsnosti za profesionalnu rehabilitaciju i zapošljavanje osoba s invaliditetom (k)

	Rokovi
provedbe 
	Aktivnosti 1 - 2: kontinuirano

	Pokazatelji rezultata 
	1.1. Osigurana potpora za zapošljavanje osoba s invaliditetom
1.2. Broj zaposlenih osoba s invaliditetom

	
	2. Uspostavljene suradnje s institucijama, poslodavcima i obrazovnim ustanovama 

	Nositelji 
	Gradski ured za socijalnu zaštitu, zdravstvo, branitelje i osobe s invaliditetom

	Sunositelji
	URIHO





Područje 3. Socijalna zaštita, neovisno življenje i stanovanje 

OPERATIVNI CILJ 1: Razvijati usluge u zajednici prilagođene potrebama djece s teškoćama u razvoju i osoba s različitim vrstama invaliditeta.
	[bookmark: _sf36gfn0cfv2]Mjera 1. Unapređenje dostupnosti i kvalitete usluga u zajednici

	Svrha mjere 

	Djeci s teškoćama u razvoju, osobama s invaliditetom i njihovim obiteljima potrebno je osigurati dostupne i kontinuirane socijalne usluge kako bi pravodobno dobili podršku koja odgovara njihovim potrebama. Jačanjem kapaciteta gradskih ustanova i daljnjim razvojem usluga u zajednici prevenira se institucionalizacija te stvaraju uvjeti za što dulji ostanak u obiteljskom okruženju i aktivno sudjelovanje u životu zajednice.

	Aktivnosti 
	1. Osigurati kontinuirano pružanje usluga u zajednici kroz gradske ustanove za osobe s invaliditetom (k)
2. Povećati dostupnost usluga u zajednici širenjem kapaciteta gradskih ustanova za osobe s invaliditetom (p)
3. Povećati broj mobilnih timova za pružanje usluge rane razvojne podrške i psihosocijalne podrške u obitelji (p)
4. Unapređenje Portala za ranu razvojnu podršku i ranu intervenciju (k)

	Rokovi provedbe 
	Aktivnosti 1 - 4: kontinuirano

	Pokazatelji rezultata 
	1.1. Broj korisnika/usluga stručne procjene
1.2. Broj korisnika/usluga rane razvojne podrške
1.3. Broj korisnika/usluga psihosocijalne podrške
1.4. Broj korisnika/usluga boravka
1.5. Broj korisnika/usluga organiziranog stanovanja
1.6. Broj korisnika/usluga smještaja

	
	2.1. Broj novozaposlenih stručnih i drugih djelatnika
2.2. Broj lokacija/gradskih četvrti u kojima se pružaju usluge
2.3. Broj prostornih kapaciteta

	
	3. Broj mobilnih timova za pružanje usluga u obitelji

	
	4. Broj objavljenih stručnih, edukativnih i informativnih sadržaja 

	Nositelji 
	Gradski ured za socijalnu zaštitu, zdravstvo, branitelje i osobe s invaliditetom 

	Sunositelji
	Centar za pružanje usluga u zajednici Mali dom, 
Centar za pružanje usluga u zajednici Zagrebački centar za neovisno življenje
Centar za rehabilitaciju SILVER



	Mjera 2. Razvoj mreže usluga za osobe s poremećajima iz spektra autizma

	Svrha mjere 

	Osobe s poremećajima iz spektra autizma suočavaju se s fragmentiranim sustavom podrške koji ne prati cijeli životni vijek. Dok za djecu postoje određeni programi i usluge, odrasle osobe s autizmom u velikoj mjeri ostaju bez adekvatne podrške u zajednici. Mjera odgovara na sistemsku prazninu razvojem kontinuirane mreže usluga koja počinje ranom intervencijom i seže do odrasle dobi. Cilj je postaviti sveobuhvatni sustav podrške koji osigurava pravodobno i kvalitetno djelovanje u skladu s njihovim individualnim potrebama.

	Aktivnosti 
	1. Širiti prostorne i stručne kapacitete Centra za autizam (p)
2. Širiti usluge boravka za odrasle s poremećajima iz spektra autizma (p)
3. Širiti kapacitete organiziranog stanovanja za odrasle s poremećajima iz spektra autizma (p)
4. Širiti smještajne kapacitete za odrasle s poremećajima iz spektra autizma (p)
5. Širiti usluge za djecu s poremećajima iz spektra autizma (p) 
6. Educirati stručnjake koji rade s osobama s poremećajima iz spektra autizma (k)

	Rokovi provedbe 
	Aktivnosti 1 - 6: kontinuirano 

	Pokazatelji rezultata

	1.1. Broj novozaposlenih stručnih i drugih djelatnika
1.2. Broj lokacija/gradskih četvrti u kojima se pružaju usluge
1.3. Broj prostornih kapaciteta

	
	2. Broj korisnika uključenih u programe dnevnog/poludnevnog boravka

	
	3.1. Broj stambenih jedinica za organizirano stanovanje
3.2. Broj korisnika organiziranog stanovanja

	
	4.1. Broj smještajnih kapaciteta
4.2. Broj korisnika smještaja

	
	5.1. Broj korisnika/usluga stručne procjene
5.2. Broj korisnika/usluga rane razvojne podrške
5.3. Broj korisnika/usluga psihosocijalne podrške

	
	6. Broj provedenih edukacija i stručnih usavršavanja

	Nositelji 
	Gradski ured za socijalnu zaštitu, zdravstvo, branitelje i osobe s invaliditetom
Gradski ured za obrazovanje, sport i mlade 

	Sunositelji
	Centar za autizam



	Mjera 3. Osiguravanje kapaciteta za sveobuhvatnu skrb za osobe s invaliditetom

	Svrha mjere 

	Postojeći kapaciteti sveobuhvatne podrške za osobe s invaliditetom u Gradu Zagrebu nisu dostatni. Ova mjera izravno odgovara na navedenu potrebu osnivanjem centra za sveobuhvatnu podršku koji će primarno pružati usluge u zajednici i obitelji s ključnim ciljem prevencije institucionalizacije. Istodobno, za one korisnike kojima je zbog kompleksnosti stanja potrebna intenzivna i cjelodnevna skrb, osigurat će se i smještajni kapaciteti. Cjelokupan model zaokružuje se razvojem mobilnih timova koji će pružati podršku korisnicima na terenu, čime se gradi sveobuhvatan i prostorno dostupan sustav dugotrajne skrbi.

	Aktivnosti
	1. Razvoj i izgradnja centra za sveobuhvatnu podršku osobama s invaliditetom (n)
2. Razvoj mobilnih timova za sveobuhvatnu podršku (n)

	Rokovi provedbe 
	Aktivnosti 1: kontinuirano
Aktivnost 2: 2030.

	Pokazatelji rezultata 
	1. Status provedbe aktivnosti izgradnje i uspostave Centra

	
	2.1. Broj uspostavljenih mobilnih timova
2.2. Broj korisnika kojima je pružena usluga mobilne podrške

	Nositelji 
	Gradski ured za socijalnu zaštitu, zdravstvo, branitelje i osobe s invaliditetom
Gradski ured za izgradnju, prostorno uređenje, graditeljstvo i obnovu

	Sunositelji
	/



	[bookmark: _bqw056hhzv0r]Mjera 4. Razvoj usluga podrške u zajednici obiteljima osoba s invaliditetom

	Svrha mjere

	Obitelji osoba s invaliditetom, uključujući roditelje, skrbnike i udomitelje, često su izložene povećanim zahtjevima skrbi, što može dovesti do dugotrajne iscrpljenosti i otežanog usklađivanja obiteljskog i profesionalnog života. Razvojem usluga psihološke podrške, savjetovanja i osnaživanja nastoji se očuvati dobrobit cijele obitelji i ojačati njezine kapacitete za suočavanje sa svakodnevnim izazovima. Takve usluge trebaju biti važan oslonac koji članovima obitelji omogućuje društvenu uključenost, vrijeme za odmor i ostvarivanje kvalitetnog i ispunjenog života izvan njihove uloge u pružanju skrbi.

	Aktivnosti 
	1. Pružati usluge savjetodavne podrške obiteljima osoba s invaliditetom u svakodnevnom funkcioniranju i roditeljskoj ulozi (k)
2. Analiza potreba te razvoj podrške za roditelje njegovatelje/njegovatelje radi osiguravanja kontinuiteta skrbi (n)
3. Provedba istraživanja radi planiranja, razvoja i unapređenja dostupnih oblika podrške i usluga u zajednici (k)

	Rokovi provedbe 
	Aktivnosti 1: kontinuirano
Aktivnost 2: 2027. - 2028.
Aktivnost 3: 2028. - 2029.

	Pokazatelji rezultata
	1. Broj korisnika/provedenih savjetovanja i oblika stručne podrške

	
	2.1.  Provedena analiza potreba 
2.2.  Razvijen model podrške

	
	3. Provedeno istraživanje i analiza potreba u zajednici 

	Nositelji 
	Gradski ured za socijalnu zaštitu, zdravstvo, branitelje i osobe s invaliditetom

	Sunositelji
	Centar za pružanje usluga u zajednici Mali dom
Centar za rehabilitaciju SILVER
Centar za pružanje usluga u zajednici Zagrebački centar za neovisno življenje
Udruge osoba s invaliditetom





OPERATIVNI CILJ 2: Unaprijediti financijsku sigurnost i smanjiti rizik od siromaštva osoba s invaliditetom, uključujući i osiguravanje pristupačnog stanovanja

	[bookmark: _i4cth2dn15is]Mjera 1. Osiguravanje i unapređivanje prava i usluga za osobe s invaliditetom iz Odluke o socijalnoj skrbi

	Svrha mjere 

	Osobe s invaliditetom često su izložene povećanom riziku od siromaštva zbog dodatnih troškova života povezanih s invaliditetom, otežanog pristupa tržištu rada i nepristupačnih uvjeta stanovanja. Cilj mjere je pružiti podršku osobama s invaliditetom u podmirivanju troškova života i osiguravanju primjerenih uvjeta stanovanja u zajednici. Mjerom se nastoji doprinijeti većoj materijalnoj sigurnosti, samostalnosti i kvaliteti života osoba s invaliditetom te smanjiti rizik njihove socijalne isključenosti.

	Aktivnosti 
	1. Osiguravanje postojećih novčanih naknada (k)
2. Osiguravanje novih prava i usluga temeljem rezultata praćenja socioekonomskih pokazatelja (n)

	Rokovi provedbe 
	Aktivnosti 1 - 2: kontinuirano

	Pokazatelji rezultata 
	1. Broj korisnika obuhvaćenih postojećim novčanim naknadama

	
	2. Broj uvedenih novih prava i usluga 

	Nositelji 
	Gradski ured za socijalnu zaštitu, zdravstvo, branitelje i osobe s invaliditetom

	Sunositelji
	Povjerenstvo za osobe s invaliditetom Grada Zagreba



	Mjera 2: Unapređenje kvalitete stanovanja i planiranje dostupnosti dodatnih stambenih kapaciteta osobama s invaliditetom i ulaganje u socijalno i priuštivo stanovanje

	Svrha mjere 

	Povećati kvalitetu stambenog fonda u vlasništvu Grada Zagreba i dostupnost socijalnog i priuštivog stanovanja izgradnjom novih stanova za najam osobama s invaliditetom koje ne mogu zadovoljiti stambene potrebe na slobodnom tržištu nekretnina ili ne mogu živjeti samostalno bez stalne podrške. 

	Aktivnosti 
	1. Izgradnja zgrada za socijalno i priuštivo stanovanje na lokacijama Podbrežje, Borovje i Sveta Klara s izdvojenim postotkom/brojem stambenih jedinica građenim i ciljano prilagođenim za osobe s invaliditetom (n) 
2. Dodjeljivanje stanova u najam osobama s invaliditetom (k)
3. Dodjeljivanje stanova u grupni najam osobama s invaliditetom (k)

	Rokovi provedbe
	Aktivnost 1.1.: Dovršetak izgradnje zgrade u Podbrežju - 2027.
Aktivnost 1.2.: Izgradnja mini-naselja u Borovju - 2028.-2030.
Aktivnosti 1.3.: Izgradnja zgrade u Svetoj Klari - 2028.-2030.
Aktivnost 2 - 3: Kontinuirano

	Pokazatelji rezultata
	Aktivnost 1.1.-1.3.: Broj izgrađenih stambenih jedinica

	
	Aktivnost 2: Broj dodijeljenih stanova

	
	Aktivnost 3: Broj dodijeljenih stanova

	Nositelji 
	Gradski ured za upravljanje imovinom i stanovanje
Gradski ured za izgradnju, prostorno uređenje, graditeljstvo i obnovu
Gradski ured za socijalnu zaštitu, zdravstvo, branitelje i osobe s invaliditetom

	Sunositelji
	/


OPERATIVNI CILJ 3: Unaprijediti zaštitu djece s teškoćama u razvoju i osoba s invaliditetom od svih oblika nasilja i diskriminacije u Gradu Zagrebu
	[bookmark: _ifhcaubhodyl]Mjera 1. Prevencija nasilja i zaštita osoba s invaliditetom žrtava nasilja

	Svrha mjere 

	Osobe s invaliditetom izložene su povećanom riziku od svih oblika nasilja, a često nemaju odgovarajuće mehanizme za prepoznavanje, prijavu i zaštitu. Ovom mjerom osigurava se sveobuhvatna prevencija i zaštita kroz edukaciju osoba s invaliditetom i stručnjaka, pristupačne informacije, podršku žrtvama i razvoj operativnih protokola za postupanje institucija.

	Aktivnosti 
	1. Osiguravanje smještaja i stručne podrške u skloništima i savjetovalištima za osobe s invaliditetom žrtve nasilja (k)
2. Osnaživanje i educiranje osoba s invaliditetom za prepoznavanje i zaštitu od nasilja i zlostavljanja (k)
3. Provedba edukacija stručnjaka koji rade s osobama s invaliditetom o prevenciji i ranom otkrivanju nasilja (k)
4. Osiguravanje pristupačnih informacija o zaštiti od nasilja (audiodeskripcija, Lako za čitanje, znakovni jezik) (n)
5. Osiguravanje pravne pomoći osobama s invaliditetom žrtvama nasilja (k)
6. Razvoj operativnih protokola za postupanje institucija u slučajevima nasilja nad osobama s invaliditetom (p)

	Rokovi provedbe 
	Aktivnost 1 – 6: kontinuirano 

	Pokazatelji rezultata 
	1.1. Broj osoba s invaliditetom žrtava nasilja kojima je osiguran smještaj
1.2. Broj osoba s invaliditetom žrtava nasilja kojima je pružena stručna podrška

	
	2.1. Broj provedenih edukacija i aktivnosti osnaživanja
2.2. Broj osoba s invaliditetom uključenih u edukacije i aktivnosti osnaživanja

	
	3.1. Broj provedenih edukacija za stručnjake
3.2. Broj stručnjaka uključenih u edukacije

	
	4. Broj izrađenih i prilagođenih informativnih materijala o zaštiti od nasilja

	
	5. Broj osoba s invaliditetom kojima je pružena pravna pomoć

	
	6. Izrađen protokol postupanja

	Nositelji 
	Gradski ured za socijalnu zaštitu, zdravstvo, branitelje i osobe s invaliditetom

	Sunositelji
	Povjerenstvo za zaštitu od nasilja u obitelji
Povjerenstvo za osobe s invaliditetom Grada Zagreba
Dom za djecu i odrasle – žrtve obiteljskog nasilja „Duga - Zagreb“
Centar za pružanje usluga u zajednici Mali dom
Udruge



	[bookmark: _ibkr9fuc9er7]Mjera 2: Suzbijanje diskriminacije i promicanje prava osoba s invaliditetom

	Svrha mjere 

	Mjerom se nastoji unaprijediti zaštita od diskriminacije i povećati informiranost osoba s invaliditetom o njihovim pravima i dostupnim mehanizmima zaštite. Provođenjem kampanja, edukacija i pravnog savjetovanja, osiguravanjem pristupačnih informacija te suradnjom s Pravobraniteljem za osobe s invaliditetom nastoji se pridonijeti smanjenju stereotipa i stigmatizacije te stvaranju uključivijeg društvenog okruženja.

	Aktivnosti 
	1. Provođenje kampanja za suzbijanje stereotipa i stigmatizacije osoba s invaliditetom u javnosti (k)
2. Educiranje osoba s invaliditetom o njihovim pravima i mehanizmima zaštite od diskriminacije (k) 
3. Osiguravanje pravnog savjetovanja i informiranja osoba s invaliditetom o zaštiti od diskriminacije (k)
4. Prilagodba dokumenata iz područja zaštite ljudskih prava i zaštite od diskriminacije za osobe s različitim vrstama oštećenja (audiodeskripcija, Lako za čitanje, znakovni jezik) (p)
5. Suradnja s Pravobraniteljem za osobe s invaliditetom u unapređenju zaštite od diskriminacije (n)

	Rokovi provedbe 
	Aktivnost 1 - 5: kontinuirano 

	Pokazatelji rezultata 
	1.Broj kampanja i javnih aktivnosti usmjerenih na suzbijanje stereotipa i stigmatizacije

	
	2.1. Broj edukacija o pravima osoba s invaliditetom i zaštiti od diskriminacije
2.2. Broj polaznika

	
	3. Broj osoba s invaliditetom kojima je pruženo pravno savjetovanje ili informiranje

	
	4. Broj prilagođenih dokumenata iz područja zaštite ljudskih prava i zaštite od diskriminacije

	
	5. Broj sastanaka/inicijativa

	Nositelji 
	Gradski ured za socijalnu zaštitu, zdravstvo, branitelje i osobe s invaliditetom
Gradski ured za opću upravu i imovinsko-pravne poslove

	Sunositelji
	Povjerenstvo za osobe s invaliditetom Grada Zagreba
Dom za djecu i odrasle – žrtve obiteljskog nasilja „Duga - Zagreb“
Udruge





Područje 4. Zdravstvena zaštita i rehabilitacija
OPERATIVNI CILJ 1: Unaprijediti preventivne, rehabilitacijske i specijalizirane zdravstvene programe za djecu s teškoćama u razvoju i osobe s invaliditetom
	[bookmark: _hfe5ttupo5o3]Mjera 1. Unapređenje dostupnosti zdravstvenih usluga za djecu s teškoćama u razvoju i osobe s invaliditetom 

	Svrha mjere 

	Djeca s teškoćama i osobe s invaliditetom u razvoju često se suočavaju s ograničenom dostupnošću pravovremenih i prilagođenih zdravstvenih usluga. Razvojem rane intervencije, specijaliziranih zdravstvenih usluga i drugih oblika podrške nastoji se unaprijediti dostupnost zdravstvene zaštite te pridonijeti očuvanju zdravlja i kvaliteti života osoba s invaliditetom.

	Aktivnosti 
	1. Organizirati i razvijati mrežu pružatelja zdravstvenih usluga rane intervencije
2. Organizirati medicinsku rehabilitaciju ratnih vojnih invalida Grada Zagreba iz Domovinskog rata
3. Osigurati stomatološku zaštitu djece s teškoćama u razvoju i osoba s invaliditetom
4. Osiguravati usluge njege u kući, fizikalne rehabilitacije i drugih potrebnih terapija
5. Provoditi kontinuirane edukacije zdravstvenih djelatnika o specifičnostima invaliditeta, pristupačnoj komunikaciji i pružanju zdravstvene skrbi osobama s invaliditetom
6. Nabavljati prilagođenu medicinsku opremu i dijagnostičke uređaje u zdravstvenim ustanovama Grada Zagreba

	Rokovi provedbe
	Aktivnosti 1 - 6: kontinuirano

	Pokazatelji rezultata 
	1. Broj djece i obitelji obuhvaćenih uslugama rane intervencije

	
	2. Broj ratnih vojnih invalida obuhvaćenih medicinskom rehabilitacijom

	
	3. 1. Broj djece s teškoćama u razvoju obuhvaćene stomatološkom zaštitom
3. 2. Broj osoba s invaliditetom obuhvaćenih stomatološkom zaštitom
3.3. Broj pruženih stomatoloških usluga djeci s teškoćama u razvoju
3.4. Broj pruženih stomatoloških usluga osobama s invaliditetom

	
	4.1. Broj korisnika obuhvaćenih uslugama njege u kući, fizikalne rehabilitacije i drugih terapija
4.2. Broj pruženih usluga njege u kući, fizikalne rehabilitacije i drugih terapija

	
	5.1. Broj provedenih edukacija za zdravstvene djelatnike
5.2. Broj zdravstvenih djelatnika uključenih u edukacije

	
	6.1. Broj nabavljenih medicinskih dijagnostičkih uređaja i druge opreme prilagođene potrebama osoba s invaliditetom
6.2. Broj zdravstvenih ustanova opremljenih uređajima i opremom radi povećanja dostupnosti zdravstvenih usluga

	Nositelji 
	Gradski ured za socijalnu zaštitu, zdravstvo, branitelje i osobe s invaliditetom 

	Sunositelji
	Zdravstvene ustanove



	[bookmark: _2w2t3t96bp5j]Mjera 2. Provedba preventivnih programa i podrške za djecu s teškoćama u razvoju i osobe s invaliditetom

	Svrha mjere

	Mjerom se nastoji unaprijediti preventivnu zdravstvenu zaštitu, promicati zdrave životne navike i povećati zdravstvenu pismenost osoba s invaliditetom te branitelja i članova njihovih obitelji radi očuvanja zdravlja, ranog otkrivanja bolesti i poboljšanja kvalitete života.

	Aktivnosti 
	1. Organizirati preventivne preglede za osobe s invaliditetom
2. Provoditi preventivne sistematske preglede ratnih vojnih invalida Grada Zagreba iz Domovinskog rata
3. Jačati zdravstvenu pismenost osoba s invaliditetom kroz edukacije o prevenciji bolesti i ovisnosti

	Rokovi provedbe
	Aktivnost 1: 2028. i 2030.
Aktivnost 2 - 3: kontinuirano

	Pokazatelji rezultata 
	1. 1. Broj organiziranih preventivnih pregleda za osobe s invaliditetom
1. 2. Broj osoba s invaliditetom obuhvaćenih preventivnim pregledima

	
	2. Broj osoba obuhvaćenih preventivnim pregledima

	
	3.1. Broj provedenih edukacija o zdravlju i prevenciji
3.2. Broj razvijenih edukativnih materijala i preventivnih sadržaja

	Nositelji 
	Gradski ured za socijalnu zaštitu, zdravstvo, branitelje i osobe s invaliditetom

	Sunositelji
	Nastavni zavod za javno zdravstvo Dr. Andrija Štampar
Zdravstvene ustanove



	Mjera 3. Osiguravanje zaštite mentalnog zdravlja djece s teškoćama u razvoju i osoba s invaliditetom i članova njihovih obitelji

	Svrha mjere 

	Mentalno zdravlje važan je dio ukupnog zdravlja i kvalitete života djece s teškoćama u razvoju i osoba s invaliditetom, zbog čega je važno osigurati dostupne i njihovim potrebama prilagođene oblike podrške. Razvojem dostupnih usluga, preventivnih programa i podrške u području mentalnog zdravlja i prevencije ovisnosti nastoji se pridonijeti pravovremenom prepoznavanju teškoća, očuvanju mentalnog zdravlja i kvaliteti života.

	Aktivnosti 
	1. Provoditi programe zaštite mentalnog zdravlja djece s teškoćama u razvoju i osoba s invaliditetom (k)
2. Unapređivati web portal „Mentalno zdravlje” (k)
3. Pružati usluge telepsihijatrije u Centru za autizam (k)

	Rokovi provedbe 
	Aktivnost 1 - 3: kontinuirano

	Pokazatelji rezultata
	1.1. Broj provedenih programa i aktivnosti zaštite mentalnog zdravlja
1.2. Broj korisnika

	
	2. Broj objavljenih stručnih i edukativnih sadržaja na portalu

	
	3. Broj korisnika obuhvaćenih uslugom telepsihijatrije

	Nositelji 
	Gradski ured za socijalnu zaštitu, zdravstvo, branitelje i osobe s invaliditetom
Gradski ured za obrazovanje, sport i mlade

	Sunositelji
	Nastavni zavod za javno zdravstvo Dr. Andrija Štampar
Centar za zdravlje mladih - Savjetovalište za mlade s invaliditetom
Centar za zaštitu mentalnog zdravlja / Dom zdravlja Zapad
Poliklinika za zaštitu djece i mladih Grada Zagreba
Centar za pružanje usluga u zajednici Savjetovalište Luka Ritz
Centar za autizam


[bookmark: _sipipqgyi6ls] 
Osnaživanje i društvena uključenost
Područje 5. Pristupačnost, mobilnost i digitalno uključivanje
OPERATIVNI CILJ 1: Prioritetnim i kontinuiranim prilagodbama povećati pristupačnost javnih površina, javnih objekata i javnog prijevoza za osobe s invaliditetom 
	Mjera 1. Uspostava sustava i provedba prioritetnih ulaganja u pristupačnost javnih površina i javnih objekata

	Svrha mjere 

	Grad Zagreb redovito unapređuje pristupačnost javnih površina, gradskih objekata i gradskog prijevoza (vidi niže Mjere 2. i 3.). Aktivnostima u okviru ove mjere postavit će se sustav praćenja prilagodbe i detektirat će se i realizirati ona kritična ulaganja koja u znatnoj mjeri mogu unaprijediti pristupačnost i mobilnost za osobe s invaliditetom u Gradu Zagrebu.

	Aktivnosti 
	1. Uvesti službenika za pristupačnost i mobilnost koji će provjeravati usklađenosti gradskih projekata s načelima pristupačnosti (n)
2. Izraditi preporuke o pristupačnosti javnih površina i objekata koje nadograđuju Tehnički propis o osiguranju pristupačnosti građevina osobama s invaliditetom i smanjene pokretljivosti (n)
3. Uklopiti elemente univerzalnog dizajna i pristupačnosti u Plan održive urbane mobilnosti Grada Zagreba (n)
4. Utvrditi prioritete i izvesti prilagodbu javnih površina i objekata u vlasništvu Grada Zagreba (n)
5. Utvrditi prioritete i izvesti prilagodbu stajališta javnog gradskog prijevoza (p)
6. Provoditi program sufinanciranja ugradnje liftova gradnje dizala i uređaja za olakšan pristup za slabo pokretne osobe u postojeće višestambene i stambeno-poslovne zgrade (k)

	Rokovi provedbe
	Aktivnost 1: 2027. - 2028.
Aktivnost 2: 2027.
Aktivnost 3: 2027.-2028.
Aktivnosti 4: kontinuirano 
Aktivnost 5: projektiranje 2028., realizacija 2030.
Aktivnost 6: 2027.-2030. kroz redovite godišnje pozive, uz sufinanciranje Ministarstva graditeljstva i prostornog uređenja.

	Pokazatelji provedbe
	1. Uspostavljena funkcija službenika za pristupačnost

	
	2. Izrađene smjernice

	
	3. Izrađen Plan održive urbane mobilnosti

	
	4. Broj prilagođenih javnih površina i objekata u vlasništvu Grada Zagreba, povezanih ustanova i trgovačkih društava. 

	
	5. Broj prilagođenih stanica javnog gradskog prijevoza.

	
	6. Broj sufinanciranih ugradnji liftova

	Nositelji 
	Gradski ured za mjesnu samoupravu, promet, komunalne poslove, civilnu zaštitu i sigurnost
Gradski ured za izgradnju, prostorno uređenje, graditeljstvo i obnovu
Gradski ured za obrazovanje, mlade i sport
Gradski ured za gospodarstvo, ekološku održivost i strategijsko planiranje
Zagrebački električni tramvaj d.o.o.
Gradski ured za socijalnu zaštitu, zdravstvo, branitelje i osobe s invaliditetom 

	Sunositelji
	Povjerenstvo za osobe s invaliditetom Grada Zagreba
Udruge osoba s invaliditetom



	Mjera 2. 	   Unapređenje pristupačnosti javnih prometnih i zelenih površina

	Svrha mjere 

	Osiguravati i redovito održavati parkirališna mjesta, javne pješačke površine, semafore, pješačke prijelaze, pješačke otoke i raskrižja te prilagođavati osobama s invaliditetom u skladu s načelima univerzalnog dizajna i njihovim prioritetima  

	Aktivnosti 
	1. Prilagodba javnih pješačkih površina, semafora, pješačkih prijelaza, otoka i raskrižja s obzirom na učestalost korištenja i druge relevantne kriterije (k)
2. Osiguravati prilagodbu pothodnika (k) 
3. Ugrađivati zvučne signalizatore na raskrižjima (k)
4. Postavljati taktilne površine (crte vođenja i polja upozorenja) (k) 
5. Upuštati rubnjake tijekom rekonstrukcije i gradnje prometnica (k) 
6. Povećavati pristupačnost zelenih površina, rekreacijskih parkova i prostora za javno okupljanje građana (k)

	Rokovi provedbe 
	Aktivnost 1 - 6: kontinuirano

	Pokazatelji rezultata 
	1. Broj prilagođenih javnih pješačkih površina, semafora, pješačkih prijelaza, otoka i raskrižja

	
	2.1. Broj prilagođenih pothodnika (ugrađena dizala / koso podizne platforme) 

	
	3. Broj ugrađenih zvučnih signalizatora, prema lokacijama

	
	4. Broj postavljenih taktilnih površina, prema lokacijama

	
	5. Broj upuštenih rubnjaka

	
	6.1. Broj prilagođenih javnih površina
6.2. Broj lokacija

	Nositelji 
	Gradski ured za mjesnu samoupravu, promet, komunalne poslove, civilnu zaštitu i sigurnost
Gradski ured za izgradnju, prostorno uređenje, graditeljstvo i obnovu
Gradski ured za socijalnu zaštitu, zdravstvo, branitelje i osobe s invaliditetom

	Sunositelji
	Zagrebačke ceste d.o.o.
Podružnica Zrinjevac
Udruge osoba s invaliditetom



	Mjera 3. Poboljšanje pristupačnosti usluga javnog gradskog prijevoza djeci s teškoćama u razvoju i osobama s invaliditetom

	Svrha mjere 

	Zagrebački električni tramvaj započeo je novi ciklus modernizacije voznog parka, dok Grad Zagreb nastavlja sa širenjem tramvajske mreže. Edukacijom djelatnika ZET-a, modernizacijom vozila i informacijskih usluga unaprijedit će se pristupačnost i kvaliteta, kako bi djeca s teškoćama u razvoju i osobe s invaliditetom mogli što samostalnije koristiti javni gradski prijevoz.

	Aktivnosti 
	1. Nabavljati nova niskopodna vozila javnog gradskog prijevoza (p)
2. Unaprijediti ZET-ovu mrežnu stranicu i mobilnu aplikaciju putnicima s teškoćama vida i sluha (p) sukladno važećem standardu pristupačnosti mrežnih stranica i programskih rješenja
3. Osigurati centralni izvor podataka o pristupačnosti stajališta i vozila u prometu putem aplikacije MojZET, web stranice ZET-a i vanjskih servisa (n)
4. Educirati djelatnike ZET-a o specifičnostima i obilježjima invaliditeta, primjerenoj komunikaciji te postupanju i osiguravanju pristupačnosti u prijevozu (k)

	Rokovi provedbe
	Aktivnost 1: do 2030.  
Aktivnost 2: 2028. 
Aktivnost 3: 2028.
Aktivnost 4: kontinuirano

	Pokazatelji rezultata 
	1.1. Broj novih niskopodnih tramvaja
1.2 Broj novih električnih autobusa

	
	2.1 Pristupačnost mrežnih stranica ZET-a
2.2 Pristupačnost aplikacije MojZET za kupovinu karata i praćenje vozila 

	
	3.1 Dostupnost podataka o pristupačnosti vozila i stajališta kroz mobilnu aplikaciju i web stranicu
3.2 Dostupnost podataka o pristupačnosti vozila i stajališta putem GTFS protokola

	
	4.1 Broj održanih edukacija/radionica 
4.2 Broj educiranih djelatnika

	Nositelji
	Zagrebački električni tramvaj d.o.o.
Gradski ured za socijalnu zaštitu, zdravstvo, branitelje i osobe s invaliditetom
Gradski ured za digitalizaciju, nove tehnologije i tehničke poslove

	Sunositelji
	Povjerenstvo za osobe s invaliditetom Grada Zagreba
Udruge osoba s invaliditetom






	Mjera 4. 	   Unapređenje usluge prijevoza za djecu s teškoćama u razvoju i osobe s invaliditetom

	Svrha mjere 

	Prijevoz Zagrebačkog električnog tramvaja posebno prilagođenim kombijima namijenjen je djeci s teškoćama u razvoju s teškim motoričkim smetnjama koje se kreću pomoću invalidskih kolica ili drugih pomagala i osobama s invaliditetom koje se kreću pomoću kolica. Nakon nabave 24 nova vozila, kojima je djelomično obnovljen vozni park, usluga prijevoza nastavit će se razvijati nabavom dodatnih vozila radi postupne zamjene dotrajalih vozila i povećanja ukupnih kapaciteta te unapređenjem sustava naručivanja i raspoređivanja vožnji kako bi se korisnicima olakšalo ostvarivanje usluge.

	Aktivnosti 
	1. Osigurati uslugu prijevoza djece s teškoćama u razvoju i osoba s invaliditetom (k)
2. Nabava posebno opremljenih kombi vozila za prijevoz djece s teškoćama u razvoju i osoba s invaliditetom (p)
3. Razvoj novog sustava naručivanja usluge prijevoza (n)

	Rokovi provedbe
	Aktivnost 1: kontinuirano
Aktivnost 2: 2028. i 2030.
Aktivnost 3: 2027., uvođenje u primjenu 2028.

	Pokazatelji rezultata 
	1.1. Broj korisnika prijevoza
1.2. Broj realiziranih vožnji za djecu s teškoćama u razvoju i osobe s invaliditetom

	
	2.1. Broj novonabavljenih posebno opremljenih kombi vozila
2.2. Broj vozila u voznom parku

	
	3. Uveden novi sustav lakšeg naručivanja vožnji specijaliziranim prijevozom

	Nositelji
	Zagrebački električni tramvaj d.o.o 
Gradski ured za socijalnu zaštitu, zdravstvo, branitelje i osobe s invaliditetom
Gradski ured za digitalizaciju, nove tehnologije i tehničke poslove

	Sunositelji
	Povjerenstvo za osobe s invaliditetom Grada Zagreba
Udruge osoba s invaliditetom





OPERATIVNI CILJ 2: Povećati digitalnu pristupačnost javnih usluga, informacija i komunikacijskih kanala Grada Zagreba.

	Mjera 1. 	   Razvoj servisa informiranja o pristupačnosti objekata, javnog prijevoza i koridora kretanja „Pristupačni Zagreb”

	Svrha mjere 

	„Pristupačni Zagreb” je mobilna aplikacija i mrežni servis koji nudi informacije o pristupačnosti  objekata, javnog prijevoza. U 2025. i 2026. započelo je prikupljanje novih podataka o širem skupu fizičke, orijentacijske i komunikacijske pristupačnosti objekata gradske uprave, ustanova i trgovačkih poduzeća i stanica javnog gradskog prijevoza. Podaci će se posluživati na gradskom portalu geolokacijskih podataka i gradskom portalu otvorenih podataka. Istodobno, razvit će se nova mobilna aplikacija i  mrežna stranica za prikaz podataka. 

	Aktivnosti 
	1. Prikupljati podatke o pristupačnosti gradskih objekata i stanica javnog gradskog prijevoza (k)
2. Posluživanje podataka na Geoportalu i Portalu otvorenih podataka (k)
3. Omogućiti razmjenu podataka o pristupačnosti putem GTFS standarda i digitalne infrastrukture ZET-a (p)
4. Prikupljati podatke o pristupačnosti privatnih objekata koji pružaju usluge (p)
5. Mapirati pristupačne koridore za kretanje osoba s invaliditetom i osoba smanjene pokretljivosti (n)
6. Izraditi novu mobilnu aplikaciju i mrežnu stranicu „Pristupačni Zagreb” (p)

	Rokovi provedbe
	Aktivnost 1: 2027. - kontinuirano
Aktivnost 2: 2027 - 2028.
Aktivnost 3: 2028.
Aktivnost 4: 2027. - kontinuirano
Aktivnost 5: 2030.
Aktivnost 6: 2027.

	Pokazatelji rezultata 
	1.1. Broj gradskih objekata s evidentiranim podacima o pristupačnosti
1.2. Broj stajališta javnog prijevoza s evidentiranim podacima o pristupačnosti

	
	2. Broj digitalnih platformi i servisa na kojima su objavljeni podaci o pristupačnosti

	
	3. Uspostavljena razmjena podataka o pristupačnosti putem GTFS standarda

	
	4. Broj privatnih objekata s evidentiranim podacima o pristupačnosti

	
	5. Izrađena karta pristupačnih koridora

	
	6.1. Izrađena nova mobilna aplikacija „Pristupačni Zagreb”
6.2. Izrađena nova mrežna stranica „Pristupačni Zagreb”

	Nositelji
	Gradski ured za socijalnu zaštitu, zdravstvo, branitelje i osobe s invaliditetom
Gradski ured za digitalizaciju, nove tehnologije i tehničke poslove
Gradski ured za mjesnu samoupravu, promet, komunalne poslove, civilnu zaštitu i sigurnost

	Sunositelji
	Zagrebački električni tramvaj d.o.o.



	Mjera 2. Unapređenje pristupačnosti komunikacijskih sredstava i mrežnih servisa Grada Zagreba 

	Svrha mjere 

	Digitalna pristupačnost omogućuje lakše sudjelovanje svih građana. U procesu razvoja komunikacijskih kanala i digitaliziranja usluga Grada Zagreba potrebno je poštivati načela pristupačnosti kako bi svi digitalni sadržaji bili dostupni osobama s invaliditetom, neovisno o tipu teškoća. 

	Aktivnosti 
	1. Izraditi procjenu pristupačnosti komunikacijskih kanala gradske uprave s prijedlogom mjera za njihovu prilagodbu (p)
2. Uvesti gradski standard digitalne pristupačnosti za nove i postojeće digitalne sustave gradske uprave (n)
3. Kontinuirano osiguravati pristupačnost mrežnih stranica i aplikacija gradske uprave (p)
4. Unaprijediti pristupačnost digitalnog sustava informiranja u javnom prijevozu (p)

	Rokovi provedbe 
	Aktivnost 1: 2027.
Aktivnost 2: 2027.
Aktivnost 3 - 4: kontinuirano

	Pokazatelji rezultata 
	1.1. Izrađena procjena pristupačnosti komunikacijskih kanala gradske uprave 
1.2. Izrađen prijedlog mjera za unapređenje pristupačnosti

	
	2.1. Usvojen standard digitalne pristupačnosti
2.2. Broj digitalnih sustava usklađenih sa standardom digitalne pristupačnosti.

	
	3.1. Udio pristupačnih mrežnih stranica gradske uprave
3.2. Udio pristupačnih aplikacija gradske uprave

	
	4.1. Unaprijeđen digitalni sustav informiranja u javnom prijevozu u skladu sa standardima pristupačnosti
4.2. Broj funkcionalnosti sustava informiranja prilagođenih osobama s invaliditetom

	Nositelji 
	Gradski ured za digitalizaciju, nove tehnologije i tehničke poslove
Gradski ured za socijalnu zaštitu, zdravstvo, branitelje i osobe s invaliditetom 

	Sunositelji
	Zagrebački električni tramvaj d.o.o.
Zagrebački holding




OPERATIVNI CILJ 3: Povećati sigurnost osoba s invaliditetom u uvjetima izvanrednih situacija, humanitarnih kriza i katastrofa

	Mjera 1.   Zaštita osoba s invaliditetom u uvjetima izvanrednih situacija, humanitarnih kriza i katastrofa

	Svrha mjere 		

	Grad Zagreb je obvezan osigurati uzbunjivanje, evakuaciju i zbrinjavanje stanovnika. Kako bi se u kriznim situacijama osiguralo učinkovito djelovanje nadležnih službi, neophodno je imati sve potrebne informacije o razmještenosti i obilježjima i potrebama ranjivih skupina, kao i o arhitektonskim barijerama u prostoru koje nisu posljedica neželjenih događaja.

	Aktivnosti

	1. Inicirati izmjenu Pravilnika o registru zgrada radi uvrštavanja podataka o pristupačnosti zgrada i stanova osobama s invaliditetom (n)
2. Inicirati izmjenu Zakona o Registru osoba s invaliditetom radi omogućavanja korištenja detaljnijih podataka JLPRS-ima za potrebe sustava civilne zaštite (n)
3. Inicirati uspostavu prostornog prikaza lokacija prebivališta/boravišta osoba s invaliditetom iz Registra osoba s invaliditetom na odgovarajućoj GIS platformi, bez osobnih podataka (n)
4. Provjeriti pristupačnost objekata za privremeni smještaj te ažurirati podatke važne za evakuaciju i zbrinjavanje osoba s invaliditetom (n)
5. Provoditi redovite edukacije predstavnika sustava civilne zaštite o zaštiti i spašavanju djece s teškoćama u razvoju i osoba s invaliditetom u kriznim situacijama (k)
6. Provoditi edukacije osoblja i udruga osoba s invaliditetom o mjerama i aktivnostima sustava civilne zaštite (k)

	Rokovi 
provedbe
	Aktivnost 1: 2027.
Aktivnost 2: 2027.			
Aktivnost 3 - 6: kontinuirano

	Pokazatelji rezultata 

	1. Izrađen i upućen prijedlog izmjene Pravilnika nadležnom tijelu

	
	2. Izrađen i upućen prijedlog izmjene Zakona nadležnom tijelu

	
	3. Izrađen prijedlog modela uspostave geoprostornog prikaza podataka

	
	4. 1. Broj provjerenih objekata za privremeni smještaj
4. 2. Ažurirani podaci

	
	5 1. Broj edukacija
5.2. Broj sudionika u edukaciji

	
	6. 1. Broj edukacija
6.2. Broj sudionika u edukaciji

	Nositelji
	Gradski ured za mjesnu samoupravu, promet, komunalne poslove, civilnu zaštitu i sigurnost
Gradski ured za socijalnu zaštitu, zdravstvo, branitelje i osobe s  invaliditetom		

	Sunositelji
	Udruge osoba s invaliditetom












Područje 6. Participacija i civilno društvo

OPERATIVNI CILJ 1: Participativnim formatima i podrškom djelovanju civilnom društvu poticati sudjelovanje osoba s invaliditetom i predstavnika udruga osoba s invaliditetom u kreiranju i provedbi politika Grada Zagreba

	Mjera 1. Participacija osoba s invaliditetom i udruga osoba s invaliditetom u procesu kreiranja politika Grada Zagreba

	Svrha mjere 

	Osobe s invaliditetom i njihove organizacije inicijatori su brojnih gradskih mjera te aktivni partneri u pripremi i provedbi zagrebačke strategije izjednačavanja mogućnosti. Temeljni mehanizmi njihova sudjelovanja jesu Povjerenstvo za osobe s invaliditetom Grada Zagreba, u čijem radu uz predstavnike gradskih upravnih tijela sudjeluju i predstavnici udruga osoba s različitim vrstama invaliditeta, te redovite konzultacije s osobama s invaliditetom putem javnih tribina, savjetovanja i istraživanja.

	Aktivnosti 
	1. Redoviti rad Povjerenstva za osobe s invaliditetom Grada Zagreba (k)
2. Organizirati godišnji savjetodavni susret gradskih ureda, ustanova, trgovačkih društava i osoba s invaliditetom u formatu World Café (p)
3. Organizirati godišnji prijem predsjednika Gradske skupštine i gradonačelnika Grada Zagreba s predstavnicima udruga osoba s invaliditetom (k)
4.  Kontinuirano prilagođavati najvažnije gradske dokumente i upute za ostvarivanje prava u format „Lako za čitanje” (k)
5. Provesti istraživanje o prioritetima za izradu nove Zagrebačke strategije izjednačavanja mogućnosti za djecu s teškoćama u razvoju i osobe s invaliditetom za razdoblje od 2031. (k)

	Rokovi provedbe
	Aktivnosti 1 - 4: kontinuirano
Aktivnost 5: 2030.

	Pokazatelji rezultata
	1. Broj sjednica

	
	2. Održan godišnji susret

	
	3. Održan godišnji prijem 

	
	4. Broj gradskih dokumenata i uputa prilagođenih u format „Lako za čitanje”

	
	5. Provedeno istraživanje

	Nositelji 
	Gradski ured za socijalnu zaštitu, zdravstvo, branitelje i osobe s invaliditetom
Povjerenstvo za osobe s invaliditetom Grada Zagreba

	Sunositelji
	Udruge osoba s invaliditetom




	Mjera 2.   Jačanje participacije osoba s invaliditetom u političkom i javnom životu 

	Svrha mjere 

	Osobe s invaliditetom često su nevidljive u javnom prostoru jer temeljni uvjeti jednakih mogućnosti sudjelovanja u javnom prostoru nisu osigurani. Medijska reprezentacija osoba s invaliditetom još se uvijek nerijetko temelji na sažaljenju i patronizirajućem pristupu koji, unatoč dobrim namjerama, može narušiti njihovo dostojanstvo i njihovu ravnopravnost i aktivnu ulogu u društvu. Istodobno, osobe s invaliditetom, pogotovo osobe s višestrukim, kognitivnim ili duševnim poteškoćama, uslijed barijera i predrasuda isključene su iz participacije u političkom prostoru. Pristupačnošću izbornog procesa, prilagodbom političke komunikacije i uklanjanjem diskriminacije u medijskom izvještavanju osobe s invaliditetom mogu lakše realizirati svoja politička prava.

	Aktivnosti 
	1. Osigurati pristupačnost izbornih mjesta i izbornog procesa osobama s invaliditetom (p)
2. Izraditi upute o aktivnom i pasivnom biračkom pravu u formatu „Lako za čitanje” za osobe s intelektualnim i psihičkim teškoćama (n)
3. Izraditi preporuke za političke stranke o uključivanju i komunikaciji s osobama s invaliditetom (n)
4. Izraditi smjernice za medije o izvještavanju o osobama s invaliditetom i temama od interesa za osobe s invaliditetom (n)

	Rokovi provedbe
	Aktivnost 1: 2028. i 2029. 
Aktivnost 2: 2028.
Aktivnost 3: 2028.
Aktivnost 4: 2027.-2028.

	Pokazatelji rezultata 
	1.1. Broj pristupačnih izbornih mjesta.
1.2. Udio pristupačnih izbornih mjesta u ukupnom broju izbornih mjesta (%).

	
	 2. Izrađene upute o aktivnom i pasivnom biračkom pravu u formatu „Lako za čitanje”

	
	3. Izrađene preporuke za političke stranke o uključivanju i komunikaciji s osobama s invaliditetom

	
	4.1. Izrađene smjernice za medije o izvještavanju o osobama s invaliditetom 
4.2. Broj medija i/ili medijskih organizacija kojima su smjernice dostavljene

	Nositelji 
	Gradski ured za mjesnu samoupravu, promet, komunalne poslove, civilnu zaštitu i sigurnost
Gradski ured za socijalnu zaštitu, zdravstvo, branitelje i osobe s invaliditetom

	Sunositelji
	Gradsko izborno povjerenstvo
Ured Pravobranitelja za osobe s invaliditetom
In-Portal







	Mjera 3. Potpora projektima i programima udruga osoba s invaliditetom 

	Svrha mjere 

	Grad Zagreb redovitim godišnjim potporama za rad i provedbu projekata i programa udruga osigurava stabilnost i kontinuitet civilnog sektora i osnažuje za partnersku suradnju u kreiranju i provođenju politika Grada Zagreba prema osobama s invaliditetom.

	Aktivnosti 
	1. Sufinancirati programe i projekte udruga osoba s invaliditetom i udruga koje programski djeluju u korist osoba s invaliditetom (k)
2. Sufinancirati programe i projekte udruga koje programski djeluju u području zdravstva, socijalne zaštite, mladih, zaštite od nasilja i drugih područja od značaja za osobe s invaliditetom (k)
3. Održavati edukacije za prijavitelje (k)
4. Terenska podrška udrugama koje provode programe i projekte (n)

	Rokovi provedbe 
	Aktivnosti 1 - 4: kontinuirano

	
	1.1. Broj sufinanciranih programa i projekata
1.2. Broj financiranih udruga

	
	2.1. Broj sufinanciranih programa i projekata usmjerenih na osobe s invaliditetom
2.2. Broj financiranih udruga

	
	3. Održana edukacija za prijavitelje

	
	4. Broj udruga obuhvaćenih terenskom podrškom

	Nositelji 
	Gradski ured za socijalnu zaštitu, zdravstvo, branitelje i osobe s invaliditetom Svi gradski uredi koji sufinanciraju projekte i programe udruga
















Područje 7. Kultura i turizam


OPERATIVNI CILJ 1: Povećati pristupačnost i inkluzivnost prostora i programa kulture za djecu s teškoćama u razvoju i osobe s invaliditetom

	Mjera 1. Sustavno unapređenje inkluzivnosti prostora, programa i komunikacija u kulturi i umjetnosti 

	Svrha mjere 

	Programom razvoja kulture Grada Zagreba 2024.–2030. predviđene su mjere za povećanje dostupnosti kulturnih prostora i programa osobama s invaliditetom te njihovo aktivno uključivanje u kulturu i umjetnost. U suradnji s Gradskim uredom za kulturu i civilno društvo i Povjerenstvom za osobe s invaliditetom Grada Zagreba započet je kontinuirani rad s ustanovama i udrugama u kulturi radi sustavnog unapređenja pristupačnosti prostora, programa i komunikacija. Grad Zagreb ulagat će u obnovu i prenamjenu prostora za kulturu i umjetnost, pri čemu se pristupačnost osobama s invaliditetom nastoji uključiti već u fazi projektiranja i izgradnje.

	Aktivnosti 
	1. Osigurati stručnu podršku ustanovama i udrugama u kulturi u povećanju inkluzivnosti njihovih prostora, programa i komunikacija za osobe s invaliditetom (p)
2. Osigurati financijsku podršku putem programa javnih potreba u kulturi i natječaja za financiranje udruga programima i projektima koji uključuju osobe s invaliditetom (k)
3. Osigurati podršku ustanovama i udrugama u kulturi u kreiranju pristupačnih prostora, opremanju adaptivnim tehnologijama, edukaciji zaposlenika i kreiraju inkluzivnih kulturnih programa (p) 
4. Osigurati podršku novim programima kulture za posebne društvene skupine, uključujući osobe s invaliditetom (p)
5. Nabaviti knjižnu građu prilagođenu slijepim osobama (zvučne knjige) (k)

	Rokovi provedbe
	Aktivnost 1 - 5: kontinuirano

	Pokazatelji rezultata 
	1. Broj stručnih konzultacija i skupova

	
	2.1 Broj provedenih programa i projekata
2.2 Broj uključenih korisnika 

	
	3.1 Broj novoprilagođenih/novouređenih pristupačnih prostora za osobe s invaliditetom  

	
	3.2 Broj prostora u kulturi opremljenih adaptivnom tehnologijom za potrebe osoba s oštećenjem vida i sluha

	
	3.3 Broj osposobljenih zaposlenika ustanova i udruga u kulturi za prilagodbe programa za osobe s invaliditetom

	
	4.1 Proveden javni poziv za programe kulturnog uključivanja za nezavisnu kulturu i broj financiranih programa

	
	4.2. Financiranje programa uključivanja u ustanovama za kulturu Grada Zagreba i broj financiranih programa 

	
	5. Vrsta i količina nabavljene prilagođene knjižne građe

	Nositelji 
	Gradski ured za socijalnu zaštitu, zdravstvo, branitelje i osobe s invaliditetom
Povjerenstvo Grada Zagreba za osobe s invaliditetom 
Gradski ured za kulturu i civilno društvo
Gradski ured za izgradnju, prostorno uređenje, graditeljstvo i obnovu

	Sunositelji
	Gradske ustanove u kulturi
Udruge u kulturi



	Mjera 2. Razvijati inkluzijski potencijal središnje gradske knjižnice i društveno-kulturnog centra Paromlin i kvartovskih kulturnih programa  

	Svrha mjere 

	U 2027. otvara se nova središnja gradska knjižnica i društveno-kulturni centar Paromlin koji će postaviti nove standarde pristupačnosti i otvoriti nove mogućnost inkluzije osoba s invaliditetom. U suradnji s Knjižnicama grada Zagreba i Novim prostorima kulture, razvijat će se novi programi koji će poticati sudjelovanje osoba s invaliditetom u kulturi, obrazovanju, znanosti i aktivnostima u zajednici.

	Aktivnosti 
	1. Koordinacijski sastanci s Knjižnicama grada Zagreba i Novim prostorima kulture (n)
2. Razvoj novih programa inkluzije u okviru nove Gradske knjižnice i društveno-kulturnog centra Paromlin (n)
3. Razvoj novih programa inkluzije i inkluzija kroz postojeće programe Novih prostora kulture koji se odvijaju u različitim dijelovima grada (Mjesni boravak, Zagrebački kvartovi kulture, Kvartovsko kino…) (n)

	Rokovi 
provedbe
	Aktivnost 1 i 3: kontinuirano
Aktivnost 2: od 2028. kontinuirano

	Pokazatelji rezultata 
	1. Broj održanih sastanaka

	
	2.1. Pregled novih programa inkluzije
2.2. Broj uključenih osoba s invaliditetom   

	
	3.1. Pregled novih programa inkluzije
3.2. Broj uključenih osoba s invaliditetom

	Nositelji 
	Gradski ured za socijalnu zaštitu, zdravstvo, branitelje i osobe s invaliditetom
Gradski ured za kulturu i civilno društvo

	Sunositelji
	Knjižnice Grada Zagreba
Novi prostori kulture
Udruge osoba s invaliditetom



	Mjera 3. Razvijati suradnju škola, socijalnih i zdravstvenih ustanova s ustanovama i   udrugama u kulturi na uključivanju djece s teškoćama u razvoju i osoba s invaliditetom u programe kulture. 

	Svrha mjere 

	Život s invaliditetom često podrazumijeva dodatne vremenske, financijske i organizacijske zahtjeve te izazove povezane s mobilnošću, zbog čega djeca s teškoćama u razvoju i osobe s invaliditetom mogu biti ograničeni u sudjelovanju u kulturnim programima izvan njima poznatog i pristupačnog okruženja. Stoga će se suradnjom odgojno-obrazovnih, socijalnih i zdravstvenih ustanova te ustanova i udruga u kulturi poticati razvoj kulturnih programa koji se provode u prostorima u kojima korisnici svakodnevno borave, kao i u domovima djece s teškoćama u razvoju i osoba s invaliditetom.

	Aktivnosti 
	1. Mapirati postojeće inkluzivne programe i potrebu za novim programima koji bi se odvijali u odgojno-obrazovnim ili socijalnim ustanovama (n)
2. Inicirati i promovirati partnerstva odgojno-obrazovnih, socijalnih i zdravstvenih ustanova i ustanova i udruga u kulturi na razvoju i realizaciji „putujućih” programa koji „dolaze u posjet” djeci s teškoćama u razvoju i osobama s invaliditetom i (n)

	Rokovi
provedbe 
	Aktivnost 1: 2027.
Aktivnost 2: od 2027. kontinuirano

	Pokazatelji rezultata 
	1. Pregled postojećih programa i pregled potreba

	
	2.1. Broj uključenih ustanova i udruga 
2.2. Broj programa koji se razvijaju / realiziraju
2.3. Broj uključenih korisnika  

	Nositelji 
	Gradski ured za socijalnu zaštitu, zdravstvo, branitelje i osobe s invaliditetom
Gradski ured za kulturu i civilno društvo

	Sunositelji
	Ustanove socijane skrbi, zdravstva, odgoja i obrazovanja i kulture Grada Zagreba
Ustanove u kulturi Grada Zagreba
Udruge u kulturi




OPERATIVNI CILJ 2: Unaprijediti pristupačnost i inkluzivnost turističke ponude Grada Zagreba za osobe s invaliditetom

	Mjera 1. Povećanje pristupačnosti turističke infrastrukture, sadržaja i manifestacija osobama s invaliditetom

	Svrha mjere 

	Grad Zagreb sjedište je velikih turističkih manifestacija, festivala i sajmova, a kao glavni grad turističke zemlje privlači sve veći broj posjetitelja. Izgradnjom novog kongresnog centra, Zagreb će se u narednom razdoblju nastaviti razvijati kao turistička destinacija. Cilj je u suradnji s ključnim dionicima u razvoju Zagreba kao turističke destinacije sustavno unapređivati pristupačnost infrastrukture, sadržaja i manifestacija te Zagreb profilirati kao pristupačnu destinaciju.

	Aktivnosti 
	1. Pružiti stručnu podršku u definiranju standarda pristupačnosti i edukaciji dionika u turizmu (n)
2. Mapirati potrebe prilagodbe turističke infrastrukture u Gradu Zagrebu (n)
3. Poticati razvoj turističkih usluga za osobe s invaliditetom (n)
4. Unaprijediti pristupačnost manifestacija i festivala u organizaciji Grada Zagreba i Turističke zajednice Grada Zagreba (n)
5. Uključiti se u europsku mrežu za pristupačni turizam (ENAT) (n)

	Rokovi provedbe 
	Aktivnost 1 i 2: 2027.
Aktivnost 3 i 4: od 2028. kontinuirano
Aktivnost 5: 2028.

	Pokazatelji rezultata 
	1.1. Broj provedenih aktivnosti stručne podrške u području pristupačnog turizma
1.2. Broj turističkih radnika uključenih u edukacije o pristupačnom turizmu

	
	2. Izrađen plan prilagodbe javne i privatne turističke infrastrukture  

	
	3. Kreiran poticajni okvir za pružatelje specijaliziranih turističkih usluga u Zagrebu

	
	4. Definirani kriteriji minimalne pristupačnosti za protokole organizacije javnih događanja ili javne pozive za sredstva Grada Zagreba ili Turističke zajednice Grada Zagreba

	
	5. Grad Zagreb primljen u članstvo ENAT-a

	Nositelji 
	Gradski ured za socijalnu zaštitu, zdravstvo, branitelje i osobe s invaliditetom
Gradski ured za gospodarstvo, ekološku održivost i strategijsko planiranje
Plavi ured

	Sunositelji
	Turistička zajednica Grada Zagreba
Udruge osoba s invaliditetom


















Područje 8. Sport i slobodno vrijeme
OPERATIVNI CILJ 1: Povećati sudjelovanje djece s teškoćama u razvoju i osoba s invaliditetom u sportskim, rekreativnim i slobodnim aktivnostima u Gradu Zagrebu

	Mjera 1. Poticanje inkluzivnog sporta, rekreacije i slobodnih aktivnosti za djecu s teškoćama u razvoju i osobe s invaliditetom

	Svrha mjere 

	Djeca s teškoćama u razvoju i osobe s invaliditetom često se od najranije dobi suočavaju s preprekama u sudjelovanju u sportskim, rekreativnim i drugim aktivnostima slobodnog vremena. Nepristupačni prostori, nedostatak prilagođenih programa i nedovoljna podrška mogu im ograničiti mogućnosti odlaska na treninge i sportska događanja, druženja s vršnjacima ili ljetovanja. Razvojem pristupačnih i inkluzivnih sportskih i rekreativnih sadržaja, edukacijom stručnjaka te jačanjem potrebne podrške nastoji se stvoriti okruženje u kojem će svi imati jednake mogućnosti sudjelovanja i razvoja svojih potencijala.

	Aktivnosti 
	1. Osiguravati stručnu, materijalnu i organizacijsku podršku za programe i
projekte u sportu namijenjene inkluziji djece s teškoćama u razvoju (k)
2. Osiguravati sportsko-rekreativne sadržaje za djecu s teškoćama u razvoju i
osobe s invaliditetom (k)
3. Osiguravati audiodeskripciju i druge prilagodbe praćenja sportskih
događanja (p)
4. Provoditi edukacije, stručna usavršavanja, radionice, stručne skupove i informativne aktivnosti za trenere, nastavnike, kineziologe te širu javnost (n)
5. Provoditi uslugu ljetovanja za djecu s teškoćama u razvoju i osobe s invaliditetom (k)

	Rokovi 
provedbe
	Aktivnosti 1 - 5: kontinuirano

	Pokazatelji rezultata 
	1.1. Broj podržanih sportskih programa
1.2. Broj korisnika

	
	2.1.Broj dostupnih sportsko-rekreativnih programa i sadržaja
2.2. Broj korisnika

	
	3.1. Broj sportskih događanja s osiguranom audiodeskripcijom i prilagodbama pristupačnosti
3.2. Broj korisnika 

	
	4.1. Broj edukacija i stručnih usavršavanja
4.2. Broj trenera, nastavnika i kineziologa uključenih u edukacije
4.3. Broj organiziranih radionica, stručnih skupova i informativnih aktivnosti
4.4. Broj sudionika uključenih u aktivnosti promicanja inkluzije u sportu i rekreaciji

	
	5. Broj djece s teškoćama u razvoju i osoba s invaliditetom uključenih u program ljetovanja

	Nositelji 
	Gradski ured za obrazovanje, sport i mlade
Gradski ured za socijalnu zaštitu, zdravstvo, branitelje i osobe s invaliditetom

	Sunositelji
	Ustanova Upravljanje sportskim objektima
Sportski savez Grada Zagreba
Udruge osoba s invaliditetom



OPERATIVNI CILJ 2: Unaprijediti podršku vrhunskim sportašima s invaliditetom u Gradu Zagrebu
	Mjera 1. Unaprjeđenje uvjeta za razvoj i sudjelovanje osoba s invaliditetom u vrhunskom sportu

	Svrha mjere 

	Iako sportaši s invaliditetom ostvaruju zapažene rezultate na nacionalnoj i međunarodnoj razini, parasport i dalje nema jednaku razinu razvijenosti infrastrukture, podrške i dostupnih resursa kao sport osoba bez invaliditeta. Razvojem sustava podrške, osiguravanjem odgovarajućih uvjeta za pripreme i natjecanja te jačanjem vidljivosti parasporta nastoji se omogućiti sportašima s invaliditetom da ravnopravno razvijaju svoje sportske karijere i ostvaruju vrhunske rezultate.

	Aktivnosti 
	1. Poticati organiziranje nacionalnih i međunarodnih sportskih natjecanja (k)
2. Osigurati prilagođene smještajne kapacitete za osobe s invaliditetom u svrhu priprema i natjecanja vrhunskog sporta (n)
3. Osigurati podršku za razvoj vrhunskog sporta osoba s invaliditetom (k)

	Rokovi 
provedbe 
	Aktivnost 1 – 3: kontinuirano

	Pokazatelji rezultata 
	1. Broj organiziranih nacionalnih i međunarodnih sportskih natjecanja za osobe s invaliditetom

	
	2. Broj dostupnih prilagođenih smještajnih kapaciteta za sportaše s invaliditetom

	
	3. Broj sportaša s invaliditetom obuhvaćenih programima podrške vrhunskom sportu

	Nositelji
	Gradski ured za obrazovanje, sport i mlade
Gradski ured za gospodarstvo ekološku održivost i strategijsko planiranje
Gradski ured za socijalnu zaštitu, zdravstvo, branitelje i osobe s invaliditetom

	Sunositelji
	Udruge osoba s invaliditetom







Završne odredbe
Gradski ured za socijalnu zaštitu, zdravstvo, branitelje i osobe s invaliditetom koordinira, potiče i prati provođenje pojedinih mjera te pruža stručnu i savjetodavnu pomoć nositeljima i suradnicima, provoditeljima mjera i aktivnosti.

Povjerenstvo za osobe s invaliditetom Grada Zagreba pruža stručnu i savjetodavnu pomoć nositeljima i suradnicima provođenja mjera i aktivnosti iz Strategije te sudjeluje u izradi strategije za iduće razdoblje.

Gradska upravna tijela, ustanove, pravne osobe i trgovačka društva čiji je osnivač Grad Zagreb dužni su provoditi mjere i aktivnosti iz Strategije, uvrstiti ih u svoje godišnje planove rada te osigurati potrebna financijska sredstva za njihovu provedbu. 

Gradska upravna tijela, do 28. veljače tekuće godine, dostavljaju Gradskom uredu za socijalnu zaštitu, zdravstvo, branitelje i osobe s invaliditetom izvješća o provedbi mjera i aktivnosti iz svoje nadležnosti za prethodnu godinu.

Gradski ured za socijalnu zaštitu, zdravstvo, branitelje i osobe s invaliditetom, nakon što Povjerenstvo za osobe s invaliditetom Grada Zagreba usvoji Izvješće o provedbi mjera i aktivnosti, do 30. lipnja tekuće godine, dostavlja Izvješće o provedbi mjera i aktivnosti gradonačelniku Grada Zagreba, o čemu gradonačelnik Grada Zagreba izvješćuje Gradsku skupštinu Grada Zagreba.

Zagrebačka strategija izjednačavanja mogućnosti za djecu s teškoćama u razvoju i osobe s invaliditetom za razdoblju od 2027. do 2030. bit će objavljena u Službenom glasniku Grada Zagreba. 

KLASA: 
URBROJ: 
Zagreb,

							                              Predsjednik
             Gradske skupštine

							                             Matej Mišić

